Didakwa Bergaduh Dengan Kekasih, Gadis Nekad Lompat Keluar Dari Myvi

Pada hari semalam tular satu rakaman dashcam seorang gadis ‘terkeluar’ daripada Myvi semasa kereta tersebut masih bergerak ketika mahu mengambil selekoh kanan jalan di sekitar kawasan UNISEL Seksyen 7, Shah Alam.

Kejadian yang berlaku sekitar pukul 2.30 petang itu menunjukkan sebuah Myvi secara tiba-tiba membuka lampu hazard apabila menghampiri lampu isyarat, lalu pintu kiri Myvi itu terbuka lalu seorang gadis secara tiba-tiba ‘terkeluar’ daripada kereta yang masih sedang bergerak.

Insiden yang berlaku secara tiba-tiba itu menyebabkan pemandu berserta penumpang yang merakam video ini sangat terkejut sehingga bertukar loghat Terengganu selepas melihat kejadian terjadi di hadapan mereka.

Video ini membuatkan orang ramai tertanya-tanya apakah sebenarnya yang terjadi kepada di antara pemandu Myvi dan gadis tersebut. Pada masa yang sama para netizen mengecam tindakan pemandu dan penumpang Myvi itu kerana ia membahayakan keselamatan pengguna jalan raya lain.

Jika gadis itu terjatuh di tengah jalan sedikit, sudah pasti dia akan tercedera dilanggar oleh kenderaan yang sedang lalu bersebelahan Myvi tersebut.

Setelah terjatuh di atas jalan raya, dashcam belakang menunjukkan gadis itu melintas menuju ke seberang jalan begitu sahaja seperti tiada apa-apa yang berlaku.

Ketika artikel ini ditulis, video rakaman kejadian tersebut masih ‘hangat’ dikongsikan orang ramai dan menjadi bualan sesama netizen.

Kemas kini 4 Oktober, 5.56 petang: Seorang lelaki yang mendakwa dia sepupu rapat kepada gadis itu menyatakan gadis itu dan rakan sekerjanya dalam perjalanan untuk membeli barang, tiba-tiba  gadis tersebut terkena gangguan mengejut serta menjerit sebelum bertindak terjun keluar daripada kereta tersebut.

Tambah lelaki itu lagi, walaupun panik pemandu Myvi meletakkan kenderaan di tepi jalan untuk menenangkan dan merawat gadis tersebut sehingga pulih.

Di Kelantan pula, seorang penunggang motosikal rempuh Myvi secara tiba-tiba cetus tanda tanya orang ramai. Baca lebih lanjut melalui pautan di bawah.

Netizen Terkesima Lihat Penunggang Motosikal Rempuh Myvi Secara Tiba-Tiba

Netizen Puji Cara Doktor Gigi Sekolahkan Pemandu Myvi Buang Sampah Dari Tingkap Kereta


Didakwa Beri Nafkah Tidak Cukup, SM Faisal Buktikan Dengan Hadiahkan Anak-Anak Barangan Apple

Kecoh baru-baru ini apabila tular sebuah berita yang memaklumkan wang nafkah RM6,000 sebulan diberikan ahli perniagaan Datuk SM Faisal SM Nasimuddin kepada bekas isterinya Emilia Hanafi untuk tiga anak mereka tidak mencukupi bagi menampung perbelanjaan.

Difahamkan bekas isterinya terpaksa menanggung ketiga-tiga anaknya yang berusia 10,12 dan 17 tahun manakala SM Faisal didakwa tidak menyediakan tempat tinggal.

Keadaan yang mendesak telah memaksa Emilia Hanafi untuk menjual kerepek, roti jala, pulut kuning, rendang daging, jeli dan kek bagi menampung kehidupan serta perbelanjaan hantar dan ambil daripada sekolah.

Perkongsian yang dibuat secara tidak langsung telah mendapat perhatian ramai sekaligus membuatkan mereka tidak berpuas hati dengan apa yang dilakukan SM Faisal.

Terbaharu, SM Faisal menerusi laman Instagram rasmi beliau pada hari ini telah mendedahkan beliau telah menghadiahkan ketiga-tiga anaknya dengan pelbagai gadget daripada Apple memandangkan anak-anaknya sudah memasuki peringkat remaja.

A post shared by The SMF Boys (@smf1f2f3)

Menerusi hadiah yang dikongsikan, dapat dilihat setiap anak sedia menerima Apple iPhone 14 Pro, iPad, Apple Watch dan juga beberapa aksesori lain termasuk iPad Magic Keybaord.

Hadiah yang dikongsikan menerusi laman rasmi Instagram selepas kali terakhir membuat perkongsian pada tahun 2020 dilihat sebagai jawapan balas SM Faisal yang menafikan beliau culas dalam memberikan yang terbaik buat anak-anaknya.


Didakwa Berkulat Dan Tidak Berkualiti, Lotus’s Tarik Balik Penjualan ‘Value Chicken Nugget’

Baru-baru ini, muncul dakwaan Lotus’s Value Chicken Nugget yang dijual oleh pasar raya Lotus’s berkulat dan tidak berkualiti. Oleh itu, pihak Lotus’s tampil memberikan kenyataan di Facebook.

Menurut pihak Lotus’s, produk makanan segera tersebut ditarik balik penjualannya buat sementara waktu dari semua pasar raya Lotus’s seluruh negara untuk menangani masalah itu.

Malah, pihak Lotus’s turut memohon maaf kepada semua pelanggan yang telah membeli produk itu dan mengucapkan terima kasih kerana telah memaklumkan isu ini kepada pihak mereka.

Oleh itu, pihak Lotus’s meminta pelanggan yang baru membeli Lotus’s Value Chicken Nugget untuk memulangkan kembali pek tersebut bersama resit pembelian di mana-mana cawangan Lotus’s terdekat.

Bukan itu sahaja, para pelanggan masih akan menerima wang ganti rugi walaupun tiada resit produk tersebut. Malah, jaminan kualiti dan keselamatan semua produk jenama Lotus’s menjadi keutamaan syarikat.

Pihak Lotus’s juga sentiasa memastikan pembekal makanan di premisnya mematuhi garis panduan ditetapkan Program Jaminan Kualiti dan Sistem Keselamatan Makanan HACCP.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Salah Guna ‘Buah Silat’, Lelaki Belasah Pemandu Van Sehingga Terbaring

‘Bimbang Makan Tuan’- Netizen Terkejut Keluarga Ini Bela Ular Sawa Bersaiz Gergasi

Farm Fresh Bhd Lakar Sejarah Berjaya Tersenarai Bursa Malaysia Bermula Hari Ini


Didakwa Bukan Anaknya Dan Diminta Buat Ujian DNA, Ryzal Ibrahim Mahu Saman Netizen

Umum mengetahui, pasangan selebriti media sosial iaitu Ryzal dan Maryam baru sahaja menimang puteri sulung mereka Oktober lalu yang diberikan nama Rina hasil gabungan nama Ryzal dan nama Maryam sebelum memeluk Islam (Narae).

Terbaharu, Ryzal telah meluahkan kekecewaannya di Instastory selepas seorang individu meminta dia membuat ujian DNA disebabkan wajah Rina dikatakan tidak sama langsung dengan dirinya.

Lalu, Ryzal menegaskan tiada sebab untuk dia membuat ujian DNA kerana dia tahu Rina adalah anaknya. Lantaran itu, Ryzal berkata dia bakal mengambil tindakan undang-undang memandangkan mungkin kurang berkesan jika perkara itu dilaporkan kepada pihak Suruhanjaya Komunikasi dan Multimedia Malaysia (SKMM).

Malah, individu tersebut turut dilihat cuba melarikan diri dengan menukar username selepas Ryzal mahu melibatkan peguam. Tambahnya, kenyataan netizen terbabit adalah fitnah dan Ryzal memaklumkan telah berjaya menjejaki lokasi individu berkenaan.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

‘Dulu Hype Sekarang Terbengkalai’- Netizen Kecewa Lihat Keadaan Terkini Bandar Agacia Di Perak

Bantu ‘Stranger’ Ikat Tali Leher, Layanan Persis Anak Sendiri Bikin Netizen Terharu

Netizen Indonesia Dakwa Jumpa Kubur Upin & Ipin, Ini Respon Pengasas Les’ Copaque


Didakwa Busuk Dan Berbau, Wanita Ini Kongsi Pengalaman ‘Unboxing’ Hadiah Misteri Sempena Perkahwinan

Selesai majlis persandingan, pastinya pasangan pengantin akan ‘unboxing’ hadiah diterima daripada keluarga dan juga rakan-rakan yang menghadiri majlis mereka.

Terbaharu, seorang pengguna TikTok @ninaaanana telah berkongsi sebuah video yang memaparkan aktiviti ‘unboxing’ hadiah perkahwinan dan mengejutkan apabila mereka membuka sebuah kotak ‘misteri’ tanpa nama.

Tq sgt kpd pemberi sy appreciate awk nk bgi hadiah tp sorry sngt2 sy terpaksa buang 😭🙏🏻 #fyp #misteri

♬ Amityville Horror – Scary Halloween Sound Effects – Halloween Sound Effects

Menerusi video tersebut, dapat dilihat di dalam kotak itu mengandungi bekas air lama yang sudah berhabuk dan penuh dengan sarang labah-labah serta berbau busuk dan kotor.

Walau bagaimanapun, Nina berterima kasih kepada pemberi hadiah tersebut tetapi terpaksa mengambil keputusan untuk membuang hadiah terbabit bagi mengelakkan daripada sebarang perkara yang tidak diingini.

Perkongsian tersebut telah meraih perhatian orang ramai dan rata-rata netizen memberikan pelbagai reaksi. Ada netizen yang tidak bersetuju pengguna TikTok itu memuat naik video tersebut kerana perlu menjaga hati pemberi.

Malah, ada juga netizen yang berasa seram melihat hadiah tersebut dan segelintir netizen turut berkongsi pernah berdepan dengan situasi yang sama serta beranggapan mungkin pemberi hanya ‘recycle’ barangan dalam rumahnya.

Sementara itu, pernah tular pasangan pengantin menerima hadiah tidak senonoh daripada rakan-rakan. Klik pautan di bawah untuk ketahui lanjut.

Jijik Dan Memalukan, Pengantin Merah Padam Apabila Kawan-Kawan Beri Hadiah Tidak Senonoh

Hadiah Kahwin Unik Dan Penuh Makna Daripada Seorang Pakcik


Didakwa Curang Dengan Staf, View Chin Akhirnya Tampil Buka Mulut

Sejak semalam, isu rumah tangga influencer dan usahawan View Chin menjadi bualan ramai apabila isterinya, Shermine mendedahkan View Chin curang bersama stafnya yang telah dianggap keluarga, Mira.

Pendedahan panas itu telah dilakukan Shermine di Facebook miliknya dan juga beberapa bukti telah disertakan seperti tangkapan perbualan di Whatsapp dan banyak lagi bukti.

Susulan itu, View Chin dilihat masih belum mengeluarkan kenyataan balas tetapi tangkap layar perbualan seorang individu yang prihatin dengan isu ini telah menjadi bualan ramai.

Mana tidaknya, individu terbabit telah bertanya kepada View Chin di Instagram mengenai kes terbabit. Menerusi tangkap layar tersebut, View Chin mengatakan konflik dengan Shermine mula tercetus apabila melibatkan hak penjagaan anak-anak mereka.

View Chin mengaku t*mpar isteri. Kredit @haikalazhae #tiktokmalaysia #influencermalaysia #viraltiktok #viewchincurang #amirahaqilah #viewchintiktoklive

♬ original sound – Zaty Danny – Zaty Danny

Akan tetapi, dia tidak mengulas lanjut mengenai isu terbabit dan mengatakan bahawa dirinya dengan Shermine sudah pun bercerai pada tahun lalu serta akan menjelas segalanya dalam masa terdekat.

Sekadar makluman, Shermine mendedahkan bahawa View Chin dan Mira menjalinkan hubungan sulit dibelakangnya dan juga ‘check-in’ hotel ketika dia dalam pantang serta terpaksa tandatangan surat cerai.


Didakwa Didirikan Secara ‘Haram’, MBSA Robohkan Khemah Milik Jakel

Pusat Komersial Seksyen 7, Shah Alam sentiasa sesak dengan kenderaan dan ramai orang terutama sekali ketika perayaan Hari Raya Aidilfitri bakal menjelang tiba.

Jakel merupakan antara kedai yang menjadi pilihan orang ramai untuk membeli-belah kelengkapan Hari Raya Aidilfitri. Baru-baru ini, Jakel terpalit dengan kontroversi apabila anak pemilik perniagaan Jakel didakwa menghina orang Melayu dan rata-rata pelanggan ingin memboikot perniagaan tersebut.

Terbaharu, pihak Majlis Bandaraya Shah Alam (MBSA) telah memuat naik beberapa keping gambar merobohkan khemah milik Jakel yang terletak di Pusat Komersial Seksyen 7 Shah Alam itu sebentar tadi.

Menurut Majlis Bandaraya Shah Alam, khemah tersebut telah didirikan tanpa kebenaran dan operasi merobohkan struktur khemah tersebut telah dilakukan oleh kakitangan MBSA.

Difahamkan, khemah tersebut didapati menggunakan bekalan elektrik daripada Pencawang Elektrik TNB berdekatan tanpa kebenaran daripada pihak TNB dan perkara ini boleh mengundang bahaya.

Tiada pengumuman rasmi daripada pihak Jakel berhubung isu mendirikan khemah tanpa kebenaran tersebut. Bagi anda yang tinggal berdekatan, pastinya sudah lama melihat khemah tersebut lama didirikan.

Apakah pandangan anda mengenai isu ini? Sementara itu, klik pautan di bawah untuk ketahui akan isu berkaitan dengan Jakel.

Muzaffar Jakel Mohon Maaf, Jelaskan Hantaran Di Media Sosial Dimanipulasi

Dibenarkan Beroperasi Bermula 4 Mei, Netizen Risau Wujudnya ‘Kluster Jakel’

Marah Dengan Gedung Kain Terkenal, Netizen Seru Beli Koleksi Baju Ebit Lew Tunjuk Kuasa Pembeli


Didakwa ‘Digam’ Kerajaan China, Kemunculan Semula Pelakon Shaolin Soccer Ini Curi Tumpuan Peminat

Adakah anda ingat siapa pelakon Shaolin Soccer yang menjadi penjaga gol gantian yang membantu pasukan Shaolin Soccer menang dalam perlawanan akhir? Sebelum ini, Zhao Wei yang merupakan seorang pelakon terkenal di China dan juga billionaire didakwa telah ‘menghilangkan diri’.

Menurut laporan, semua maklumat mengenai Zhao Wei telah ‘dilupuskan’ oleh pihak kerajaan China dimana namanya telah ‘digam’ oleh kerajaan China di semua platform. Selain dibuang dari carian Weibo dan media sosial di China, Zhao Wei turut diharamkan dari muncul di kaca TV.

Zhao Wei mendapat perhatian para peminat dan rata-rata peminat bimbang dengan keselamatan pelakon itu sebaik sahaja dikatakan hilang secara tiba-tiba di hadapan media dan juga di khalayak.

Menurut beberapa laporan, kerajaan China dikatakan tidak berpuas hati dengan Zhao Wei kerana tidak bersikap patriotik dan dikatakan seringkali terlalu bersikap terbuka tentang pandangan politiknya serta dianggap tidak menjaga sensitiviti politik China.

Selepas lama menghilang, nama Zhao Wei trending di Weibo dimana melihatnya di Wuhu sekaligus menafikan Zhao Wei sudah lari ke Perancis. Bukan itu sahaja, Weibo milik pelakon terkenal itu turut didakwa telah ‘unmuted’ tetapi topik hangatnya masih lagi dipadam.

Zhao Wei was spotted in Wuhu the other day. Rumors if her fleeting to France or being detained are false. Her Weibo has also been unmuted but her super topic is still deleted. pic.twitter.com/Ki4PYIJlkx

— 假的真不了 (@QuelleVous) September 16, 2021

Kemunculannya di media sosial melegakan ramai pihak terutama sekali peminat Zhao Wei. Namun, berdasarkan beberapa laporan media, langkah China itu disifatkan sebagai tindakan keras dalam mengekang budaya peminat melebih-lebihkan selebriti selepas beberapa siri kontroversi melibatkan selebriti didedahkan.

Akan tetapi, agensi pengurusan Zhao Wei, Pulin Saisi menyatakan pihaknya tidak mengetahui mengenai perkara tersebut.

Tahukah anda bahawa Ronny Chieng akui masih setia pada Malaysia walaupun sudah berjaya bintangi filem Marvel?

Berjaya Bintangi Filem Marvel Shang-Chi, Ronny Chieng Akui Masih Setia Pada Malaysia

Baru 90 Minit Dilancarkan, Muzik Video Solo Lisa Blackpink Raih Lebih 10 Juta Tontonan

Nafi Drama The Hotel Tiru K-Drama, Michael Ang Tepis Dakwaan Netizen


25 Tempat Patut Lawat Pada 2018 Menurut Pakar

Tak sampai sebulan sahaja lagi kita akan melangkah ke tahun 2018 dan buat anda yang kaki travel, pasti masih banyak negara yang belum dijelajah dan terokai.

Rasanya anda mungkin sudah boleh berkira-kira mahu ke negara mana pula untuk tahun hadapan dan menurut laman Business Insider, ini adalah beberapa negara yang patut ada dalam checklist negara yang anda perlu lawati. Ianya berdasarkan saranan beberapa syarikat yang terkenal dalam sektor ini seperti Airbnb, Lonely Planet sehinggalah pengembara berpengaruh dalam bidang ini.

Lokasi pilihan mereka juga pelbagai dan tidak hanya tertumpu pada satu benua sahaja. Jadi mari kita lihat negara mana yang mungkin menjadi pilihan anda untuk tahun hadapan.

Pada bulan October, Bhutan akan menyambut satu festival dikenali sebagai Royal Highlandar di Laya, antara salah satu perkampungan paling tinggi di dunia; berada 4,000 meter daripada paras laut.

Di sini, anda boleh merasai sendiri budaya masyarakat nomad dan mencuba sukan yang sangat sinonim dengan penduduk ini iaitu memanah dan menunggang kuda. Kalau anda bernasib baik, anda mungkin dapat bertemu dengan Raja Bhutan di festival ini.

Kalau anda sudah tonton filem Fast & Furious yang terbaru, anda sudah nampak sedikit insight tentang negara Cuba ini. Bangunannya yang berwarna-warni serta himpunan kereta vintaj jenama Amerika Syarikat menghiasi bandar Vinales menambah lagi keunikan tempat ini.

Alentejo Coast adalah kawasan pantai yang sangat cantik di Portugal. Pantainya tidak crowded dan ombaknya tidak besar menjadikan pantai ini popular di kalangan penduduk tempatan. Kalau ianya jadi pilihan penduduk tempatan, pastinya tempat ini menarik bukan?

Sebuah negara yang penuh dengan sejarah. Negara di laut Mediterranean ini pernah diperintah oleh Roman, Knights of Saint John, Perancis and British. Jadi disebabkan pertukaran pemerintahan di negara kepulauan ini, memang banyak peninggalan sejarah dan tempat menarik yang boleh dilawati di negara ini.

Negara-negara Caribbean sememangnya cantik-cantik belaka. Ianya masa yang terbaik untuk ke negara-negara ini selepas mereka dilanda ribut Maria dan Irma Oktober lalu. Negara-negara ini sangat bergantung dengan tourism. Jadi ianya masa yang terbaik untuk ke sana ketika ini. Disamping dapat membantu mereka, anda pasti anda akan dilayan dengan baik.

Walaupun anda mungkin sudah berulang kali pergi ke Tokyo, tetapi pasti ada perkara baharu yang anda belum sempat cuba apabila berkunjung ke sana. Jadi cari ketenangan anda di Jepun tahun hadapan.

Kepulauan yang terletak di tenggara kepulauan Bali. Tempat ini masih belum crowded seperti Bali dan Lombok tetapi sedikt masa lagi pastinya akan jadi tumpuan pelancong. Dream Beach atau Pantai Mimpi di Nusa Lembongan adalah salah satu pantai yang menarik boleh anda kunjungi jika ke sini.

Iceland sememangnya semakin popular lagi-lagi selepas filem Dilwale. Untuk tahun hadapan, ianya masih menjadi pilihan para pakar. Selain melawat set lakonan filem ini, pastinya anda tidak mahu terlepas fenomena Northern Lights yang lebih mudah untuk dilihat tahun hadapan.

Bosnia kini sudah selamat untuk dikunjungi. Jambatan kurun ke-16, Stari Most adalah salah satu lokasi wajib pergi jika anda berada di Bosnia. Selain itu, mudah untuk mendapat makanan halal di sini kerana majoriti penduduknya adalah beragama Islam.

Kawasan ini mungkin kurang dikenali jika perlu dibandingkan dengan Grand Canyon. Ada hari yang mungkin anda sahaja berada di sini tanpa ada pelancong yang lain bersama anda. Pastinya sangat rare pengalaman berada di gurun ini di mana anda sahaja penghuninya.

Khabarnya negara Amerika Latin ini paling digemari pelancong dari United Kingdom. Untuk melihat keindahan alam semulajadi yang tidak diganggu kemodenan, Patagonia dan Atacama adalah destinasi yang perlu anda lawati di Chile. Tidak lupa juga Tasik Sarmiento dan Alto Atacama.

Mempelajari sejarah bangsa kulit hitam di Amerika Syarikat. Di sini anda akan dapat melihat tempat di mana hamba didagangkan secara sah di Amerika Syarikat suatu ketika dahulu.

Salah satu bandar perlu dilawati oleh Lonely Planet. Makanan yang sedap, rekaan bangunan yang unik serta cuaca yang menarik menjadikan Seville antara bandar menarik di wilayah Andalusia.

Anda perlu naik cruise untuk melalui terusan ini yang akan boleh mengubungkan Stockholm, Oslo, Helsinki, dan St. Petersburg. Ianya akan jadi satu pengalaman yang sangat awesome untuk dapat menaiki cruise di kawasan pergunungan ini.

Pelbagai peninggalan serta bangunan bersejarah ada di Tunisia. Jangan lupa jika ke Tunisia, kena cuba minum kopi traditional mereka.

Slovenia mungkin kurang dikenali berbanding negara Eropah yang lain tetapi Tasik Bled ini adalah salah satu keindahan dunia yang perlu anda lawati. Anda datang sahaja bila-bila masa sepanjang tahun, keindahan tasik ini tidak akan berubah.

Negara yang semakin popular di kalangan pengembara. Dengan tahun hadapan adalah ulangtahun ke-100 Republik Estonia, pastinya akan banyak sambutan akan berlansung tahun hadapan untuk meraikan pencapaian ini.

Tak perlu cakap banyak tentang Amsterdam. Memang salah satu negara yang anda perlu lawati sekali seumur hidup.

Kalau anda hanya pernah dengar nama Dakar Rally, apa kata anda datang melawat sendiri tempat ini. Negara yang mempunyai pantai menarik serta anda boleh layan surfing di sini.

Anda boleh menempah untuk tiggal di Airbnb jika sampai di sini. Keunikan kepulauan ini boleh dikatakan seperti ini; gandingan negara New Zealand, tasik bekas volcano dan Jurassic Park. Unik tetapi sangat cantik.

Terdapat 72 air terjun di sekitar Lauterbrunnen dan kalau anda tahan sejuk, bolehlah cuba mandi di sini. Bandar ini juga indah berlatar belakangkan air terjun dan pastinya menenangkan minda jika dapat ke sini.


Didakwa ‘Diganggu’, Telatah Aneh Lelaki Ini Dalam Bas Ekspres Buat Netizen Seram

Setiap kali menggunakan perkhidmatan awam, pastinya ramai yang mengharapkan perjalanan dapat berlangsung dengan sempurna tanpa sebarang masalah melibatkan pengangkutan atau gangguan daripada orang ramai.

Dalam pada itu, lain ceritanya pada kali ini difahamkan terdapat seorang lelaki dirakam berkelakuan aneh sewaktu berada dalam bas menerusi perkogsian TikTok @penangkini.

Bas ekspress dalam perjalanan KL ke Penang. Kemungkinan dirasuk oleh ‘sesuatu’ dalam bas semasa di dalam perjalanan.”Tarian apakah ini.??. Start menari dalam bas dari km 317 arah ke utara… Alhamdulillah mangsa pulih selepas 15 minit bas berhenti di R&R simpang pulai..” – Helmi Pilot Bus

♬ original sound – Penang Kini – Penang Kini

Difahamkan lelaki ini mulai berkelakuan aneh seolah menjalankan sebuah tarian bermula daripada km 317 menghala ke Utara Malaysia. Walau bagaimanapun, keadaan lelaki ini kembali pulih selepas 15 minit bas berhenti di R&R Simpang Pulai.

Situasi yang berlaku bukan sahaja menakutkan penumpang bas berkenaan malah turut membuatkan para netizen seram. Berikut merupakan antara komen netizen mengenai kelakuan aneh lelaki ini.

Sementara itu, terdapat segelintir netizen yang memaklumkan Gua Tempurung sememangnya lokasi yang menyeramkan dan kerap ‘mengganggu’ orang ramai.

Setakat ini, masih belum diketahui punca sebenar yang berlaku terhadap lelaki ini. Mengetahui lelaki ini kembali sedar dalam tempoh yang singkat nyata melegakan orang ramai dan diharapkan situasi yang sama tidak lagi berulang.

Tular pada minggu ini apabila seorang kanak-kanak dilaporkan terpaksa jalani pembedahan kecemasan gara-gara tertelan paku yang terdapat pada Nasi Paku.

Angkara Trend ‘Nasi Paku’, Seorang Kanak-Kanak Terpaksa Jalani Pembedahan Kecemasan

Keselamatan Bas Dipertikai Kerana Bergerak Senget, Netizen Tampil Beri Penjelasan


Didakwa ‘Ditaja’ Azmin Ali, Diva AA Bakal Saman Selebriti Wanita Berjumlah RM5 Juta

Pengacara Azwan Ali atau lebih dikenali sebagai Diva AA bakal mengemukakan saman terhadap seorang pelakon wanita berjumlah RM5 juta. Hal ini kerana pelakon wanita terbabit telah menuduhnya makan rasuah dan mengatakan dirinya ‘ditaja’ oleh abangnya, Azmin Ali.

Menurut laporan, pelakon wanita itu juga mengaitkan kemewahan yang dimilikinya itu berkait dengan Azmin Ali. Lantaran itu, Diva AA menegaskan pertuduhan itu adalah fitnah dan tidak benar.

Ketika ini, Diva AA yang diwakili peguam, Ammajeet Singh dalam proses menghantar notis tuntutan kepada pelakon wanita tersebut. Tambahnya, jumlah tuntutan itu termasuk tuduhan pelakon wanita itu yang menuduhnya talam dua muka.

Bukan itu sahaja, tindakan juga akan diambil kepada individu-individu yang telah meninggalkan komen berhubung isu melibatkan Azmin Ali. Terdahulu, ‘perang’ tercetus apabila Diva AA menegur cara berpakaian seorang pelakon wanita di PPV untuk mengambil vaksin.

Sementara itu, Lan Pet Pet turut dikhabarkan akan mengambil tindakan undang-undang terhadap pengguna Twitter yang menuduhnya berurusan jual beli ‘barang’. Klik pautan di bawah untuk ketahui lebih lanjut.

Lan Pet Pet Bakal Ambil Tindakan Undang-Undang Selepas Dituduh Berurusan Jual Beli ‘Barang’

Rugi Lebih RM200 Juta, Scarlett Johansson Mahu Saman Disney Selepas Black Widow Ditayangkan Di Disney+

Saman RM1,500 Langgar SOP, Exco Perak Yakin Pelajar Matrikulasi Mampu Bayar Saman


Didakwa ‘Double Standard’ Dalam Penggunaan Cermin Gelap, Ini Penjelasan Daripada Pihak JPJ Perlis

Baru-baru ini sebanyak lebih 50 buah kereta Ford Mustang dari seluruh negara menyertai program kembara yang diadakan selama tiga hari di beberapa lokasi sekitar negeri Perlis.

Konvoi tersebut mencuri perhatian ramai netizen kerana mereka mendakwa pihak JPJ bertindak double standard setelah dilihat seperti tidak mengenakan sebarang tindakan undang-undang terhadap sebahagian pemilik muscle car menggunakan cermin gelap yang menyalahi undang-undang.

Memetik laporan Kosmo, Pengarah JPJ Perlis, Fatimah Mohamed Ali Piah menjelaskan pihak JPJ telah melakukan advokasi kepada peserta mengenai kesalahan-kesalahan lain seperti nombor pendaftaran tidak mengikut spesifikasi, penggunaan cermin gelap serta lain-lain pengubahsuaian.

“Semua maklumat peserta kembara itu telah diambil pihak JPJ semasa program advokasi diadakan dan pemeriksaan rambang mendapati ada dalam kalangan peserta mendapat kelulusan menggunakan cermin gelap,” jelasnya beliau dalam satu kenyataan dikongsikan bersama pihak Kosmo.

Tambah Fatimah lagi, penggunaan cermin gelap sepenuhnya ke atas sesebuah kenderaan dibenarkan atas beberapa faktor seperti keselamatan, kesihatan dan lain-lain.

Bagi mengulas persoalan ramai kenapa pihak JPJ mengiringi konvoi kereta-kereta Mustang tersebut, Fatimah menyatakan bahawa pihak penganjur meminta jabatan itu membantu bagi memastikan tidak berlaku sebarang kesesakan jalan raya yang menimbulkan ketidakselesaan kepada pengguna lain.

“Semasa kembara itu memasuki Perlis, JPJ bertindak memecahkan konvoi kepada beberapa kumpulan kecil terdiri daripada 10 hingga 12 buah kenderaan.

“Setiap kumpulan kecil itu bergerak dengan dipandu arah oleh kenderaan JPJ sebagai ‘lead car’ ke destinasi dituju bagi memastikan mereka tidak tersasar dan mengelakkan kesesakan jalan raya.

“Pergerakan kembara tersebut tidak menggunakan laluan sesak dan pemilihan jalan raya yang lebih jauh serta tidak sibuk dengan kenderaan lain dipilih bagi memastikan keselesaan kepada pengguna lain,” terang Fatimah kepada pihak Kosmo bagi menjelaskan persoalan yang diutarakan oleh orang ramai.

Memetik kenyataan rasmi yang dikongsikan oleh wakil ahli Kelab Mustang Malaysia, kehadiran mereka ke negeri Perlis bagi menjayakan ‘Program Kembara Bersama Club Mustang Malaysia Di Bumi Perlis’ di atas undangan kerajaan negeri Perlis sendiri.

Pada masa yang sama, ahli kelab tersebut juga dijemput untuk sesi perbincangan ‘Kempen Kesedaran & Keselamataan’ pengguna jalan raya bersama JPJ sewaktu program kembara tersebut berlangsung.

Dalam kisah lain pula, seorang penunggang motosikal nyaris dilanggar oleh sebuah Ford Mustang terbabas. Lihat rakaman video insiden tersebut melalui pautan di bawah.

Netizen Tergamam Lihat Rakaman Penunggang Motosikal Nyaris Dilanggar Ford Mustang

7 Bulan Terpisah, Suami Sanggup Sewa Ford Mustang Demi Buat Kejutan Untuk Isteri Curi Perhatian Netizen

Berjaya Raih 20K Retweet, Remaja Ini Bakal ‘Naik’ Mustang Milik Wak Doyok


Didakwa Efektif Cegah COVID-19, Produk Kesihatan ‘Scam’ Ini Laris Di Pasaran?

Rata-rata rakyat Malaysia mengamalkan langkah pencegahan dan kebersihan pada tahap maksima untuk memastikan diri tidak terkena jangkitan COVID-19. Malah, Perintah Kawalan Diperketatkan di beberapa kawasan di Johor dan Selangor pasti membimbangkan rakyat Malaysia ketika ini.

Topeng muka dan sarung tangan merupakan barang ‘panas’ ketika ini. Terbaharu, kecoh di media sosial apabila ramai orang membeli produk yang dikatakan boleh menghapuskan virus dan bakteria dalam jarak 1 meter daripada si pemakainya.

Difahamkan, orang ramai mula membeli produk kesihatan berbentuk tag yang dikenali sebagai Antah Wellness dan juga Shut Out selepas tular dikatakan orang kenamaan menggunakan produk tersebut.

Menurut hasil tinjauan kami, produk tersebut yang berharga RM59.90 telah habis terjual di Watson tetapi ada terjual di Shopee dengan harga yang sedikit mahal. Menerusi Hong Kong Free Press (HKFP), produk tersebut sebenarnya tidaklah berkesan seperti yang diberitahu kerana ia tidak boleh melindungi anda daripada virus.

Dr Ariane Davison, ahli virologi dan imunologi menjelaskan kepada HKFP bahawa produk tersebut mengandungi klorin dioksida dan produk tersebut dipakai di leher tetapi hidung dan mulut merupakan kawasan yang boleh menyebabkan anda terkena jangkitan.

Tidak mungkin anda akan meletakkan tag tersebut pada wajah anda kerana ia mengandungi klorin dioksida dan akan menyebabkan kesukaran bernafas, mata sakit dan juga boleh mengakibatkan kulit terbakar.

Walaupun klorin dioksida boleh membunuh bakteria, tetapi kalau pakai sedemikian rupa ianya tidak efektif dan bakteria tidak dapat dihapuskan saat orang bersin atau batuk ke arah anda.

Anda nilaikan sendiri sama ada produk ini satu penipuan atau memang berkesan kerana difahamkan kebanyakan negara Asia sudah mengharamkan produk seperti ini.

Penting untuk anda amalkan langkah pencegahan bagi mengelakkan terkena jangkitan COVID-19. Klik pautan di bawah untuk ketahui caranya.

3 Cara Lindungi Diri Daripada Wabak Coronavirus Anda Wajib Tahu

Hanya Bermodalkan RM11, Ini 2 Bahan Buat ‘Hand Sanitizer’ Secara DIY

Ini Cara Semak Dan Memohon Pembayaran Bantuan Prihatin Nasional Mulai 1 April


Didakwa Eksploitasi ‘Kisah Hidup’ Puteri Balqis, NGO Tidak Setuju Tindakan YouTuber Siarkan Temu Bual

Sebelum ini, Puteri Balqis telah membuat pendedahan menjadi mangsa gangguan seksual yang didakwa dilakukan oleh ahli keluarganya dalam satu sesi temu bual di saluran YouTube.

Pendedahan terbabit telah mengejutkan ramai pihak dan tindakan YouTuber yang menemu bual Balqis disifatkan sebagai suatu bentuk eksploitasi.

Menurut laporan, Presiden Majlis Kebajikan Kanak-Kanak Malaysia, Datuk Dr Raj Karim berkata bahawa pihak yang menemu bual itu tidak mempunyai hak untuk menyiarkan pendedahkan berkenaan kerana tindakan yang dilakukan oleh bapa kandung pelakon berkenaan adalah satu jenayah.

Tambahnya, mana-mana pihak yang terbabit dalam penyiaran kandungan di media sosial perlu mengikut garis panduan ditetapkan dalam menemu bual kanak-kanak bagi mengelakkan mereka mengeksploitasi golongan berkenaan demi mengejar tontonan yang tinggi.

Bukan itu sahaja, beliau turut bimbang pendedahkan Balqis ini akan memberi kesan jangka panjang termasuk berasa malu serta kemurungan. Malah, sewajarnya Balqis mendapatkan pertolongan daripada pihak berkuasa seperti Jabatan Kebajikan Masyarakat (JKM).

Bagaimanapun, Menteri Hal Ehwal Agama, Datuk Idris Ahmad, tidak bersetuju dengan cara Puteri Balqis yang membuat pendedahan itu melalui YouTube kerana secara tidak langsung telah membuka aib sendiri.

Tambahnya, Puteri Balqis patut membuat laporan polis bagi membolehkan dirinya mendapat pembelaan undang-undang dan dilindungi dari sebarang ancaman pada masa akan datang.

Menurut Ketua Polis Daerah Subang Jaya, Asisten Komisioner Wan Azlan Wan Mamat, pihak polis telah menerima laporan yang mendakwa remaja berusia 15 tahun itu diganggu secara seksual oleh bapanya.

Difahamkan, kejadian tersebut berlaku sejak tahun 2013 hingga 2017 ketika mangsa berusia enam tahun ketika tinggal di kawasan daerah Subang Jaya.

Kes tersebut disiasat mengikut Seksyen 354 Kanun Keseksaan kerana mencabul, Seksyen 31(1)(a) Akta Kanak-kanak 2001 kerana mengabaikan kanak-kanak serta Seksyen 292 Kanun Keseksaan bagi kesalahan memiliki bahan lucah.

Bagi anda yang terlepas apa yang berlaku, klik sahaja pautan di bawah untuk ketahui lanjut.

Simpati Dengan ‘Kisah Hidup’ Puteri Balqis, Netizen Mahu Pihak Berkuasa Segera Ambil Tindakan

Hanya Bawa Tangga, Pemuda Berani Menyamar Jadi Juruteknik Untuk Masuk Sneakerlah Secara Percuma


Didakwa Fitnah Syarikat Perabot, Awal Ashaari Disaman RM3 Juta

Sebelum ini, Awal Ashaari telah meluahkan perasaan tidak puas hati kepada syarikat kontraktor pengubahsuaian rumah di media sosial miliknya.

Menurut laporan, syarikat Naz Carpentry telah memfailkan saman di Mahkamah Tinggi Kuala Lumpur pada hari Jumaat minggu lepas dan menuntut ganti rugi sebanyak RM3 juta.

Syarikat hiasan dalaman itu mendakwa bahawa perkongsian dan komen oleh Awal Ashaari telah memberi gambaran negatif terhadap syarikat tersebut lalu menyebabkan pihaknya kehilangan punca pendapatan.

Menurut peguam yang dilantik, Naz Carpentry telah memutuskan untuk saman kerana pihak Awal Ashaari tidak berminat untuk menyelesaikan masalah ini. Surat tuntutan telah dihantar kepada Awal Ashaari pada 13 Oktober 2020 dan 19 Oktober 2020 tetapi tidak mendapat sebarang balasan.

Pihak Awal Ashaari diminta untuk melantik peguam dan membalas notis yang diberikan. Semoga kes ini dapat diselesaikan dengan baik.

Bagi anda yang terlepas apa yang berlaku, klik pautan di bawah untuk ketahui lebih lanjut.

Rugi RM100,000 Dan Didakwa Memfitnah, Awal Ashaari Mahu Bersemuka Dengan Kontraktor

Bayaran Penuh Dibuat Tetapi Rumah Terbengkalai, Netizen Bongkar ‘Scam’ Syarikat Milik Artis Veteran

Disyaki ‘Scam’ Pengguna, Netizen Serang Laman Facebook Agoda


Didakwa Gelap Dan ‘Seram’, Lelaki Ini Kongsi Realiti Sebenar Di Sebalik Tirai Besi Penjara Kajang

Semalam, pihak Jabatan Penjara Malaysia menegaskan bahawa gambar sel penjara VIP yang tular di media sosial adalah palsu dan menerusi laporan, ia sebenarnya sel penjara di Switzerland.

Kecoh tentang isu keadaan di penjara, seorang pengguna TikTok @abangpejan telah berkongsi pengalamannya masuk ke penjara untuk sesi ‘shooting’ sebagai seorang pengamal media.

Rasa mcm tak ada pulak terserempak Sel Penjara VIP kt Kajang.. hui hui hui #fyp #penjarakajang #shareforgood

♬ original sound – faizalmurad – faizalmurad

Menerusi perkongsiannya, keadaan sel penjara agak gelap dan dinding pemisah antara tempat tidur dengan bilik air hanyalah separuh dinding sahaja. Malah, para banduan juga bebas bergerak dalam penjara tapi dengan kawalan dan juga ada kantin untuk mereka makan.

Terdapat juga bengkel membuat roti, kraf dan sebagainya untuk para banduan bekerja mendapatkan wang. Malah, para banduan boleh menyambung pelajaran di peringkat tertinggi ketika dalam penjara kerana ada kelas-kelas yang ditawarkan kepada mereka.

Baca lagi: Ini penjelasan sama ada Najib terima layanan VIP atau tidak di penjara.

Perkongsian tersebut telah menjadi bualan orang ramai dan rata-rata netizen berterima kasih kepada lelaki itu kerana berkongsi pengalamannya ketika masuk ke dalam penjara.

Malah, ada juga netizen yang merupakan bekas pekerja di penjara mengesahkan situasi dalam penjara seperti perkongsian lelaki terbabit. Tidak hanya itu, segelintir netizen juga terkejut apabila mengetahui keadaan sebenar penjara seperti itu.

Sementara itu, tular gambar penjara lengkap perabot di media sosial didakwa penjara VIP di penjara Kajang. Klik pautan di bawah untuk ketahui lanjut.

Tular Gambar Dikatakan Penjara VIP, Ia Sebenarnya Gambar Penjara Di Switzerland

Kisah Banduan Akhir Ke Tali Gantung Yang Pasti Buat Anda Insaf

Adakah Najib Dapat Layanan VIP Di Penjara Kajang? Ini Jawapannya


Didakwa Guna Daging Babi Dalam Mee Kari, KPDNHEP Sahkan Tiada DNA Babi Ditemui

Sebelum ini kecoh di media sosial apabila seorang pengguna TikTok mendakwa mee kari di sebuah restoran terkenal berstatus halal telah menggunakan daging babi dalam masakannya.

Lantaran itu, pihak Kementerian Perdagangan Dalam Negeri Dan Hal Ehwal Pengguna (KPDNHEP) telah menyerbu sebuah restoran terkenal tersebut dan mengambil sampel daging tersebut untuk diperiksa.

Hasil daripada analisa dan ujian makmal Jabatan Kimia Malaysia mendapati bahawa hanya daging ayam ditemui dalam sampel daging tersebut dan tiada DNA babi ditemui.

Oleh itu, pihak restoran tersebut tidak melanggar undang-undang di bawah Perintah 3(1)(a) Perintah Perihal Dagangan (Takrif Halal) 2011. Pihak KPDNHEP turut akan melaksanakan pemantauan secara proaktif dan konsisten bagi memastikan semua pengusaha makanan akan patuh pada undang-undang.

Sebelum ini, berikutan isu yang tular itu pihak restoran mahu mengambil tindakan undang-undang terhadap individu tersebut kerana mencemar nama baik restoran. Klik pautan di bawah untuk ketahui lebih lanjut.

Nafi Guna Daging Babi Dalam Mee Kari, OLDTOWN Sedia Ambil Tindakan Buat Penuduh

Restoran Berstatus Halal Didakwa Guna Daging Babi Dalam Mee Kari?


Didakwa Halang Ruang Parkir, Rider Grab Wanita Ini Dicekik Dan Dimaki Oleh Pemandu Kancil

Sejak dari azali lagi kita ajar untuk berbudi bahasa dengan orang ramai. Bercakap kasar atau tidak sopan secara tidak langsung bakal mengundang rasa tidak selesa kepada orang ramai khususnya orang awam.

Situasi ini sekali lagi terjadi apabila seorang wanita tua yang memandu kancil didakwa telah memaki dan menghina seorang wanita yang merupakan rider Grab.

Menerusi perkongsian TikTok @apvle_ kisahnya bermula apabila rider Grab ini parkir buat sementara itu diantara ruang parkir kereta untuk mengisi perut yang lapar. Beliau seterusnya dikatakan telah dimaki oleh seorang pemandu Perodua Kancil gara-gara mengganggu ruang parkir.

Rider wanita tersebut berpendapat beliau yang parkir motosikal pada ruang parkir kereta sememangnya tidak mengganggu laluan kereta Perodua Kancil yang sudah parkir di tempat tersebut sebelum beliau tiba lagi.

Walau bagaimanapun, wanita yang menggunakan Perodua Kancil ini bertindak agresif dengan bukan sahaja memaki dan menghina membabitkan isu keluarga serta taraf pendidikan, malah turut bertindak untuk mencekik rider ini.

Today , 6:45pm at Craven Cafe I kena hina , kena cekik just bcs this aunty tak dpt masuk parking alasan bcs motor i park situ. as you can see petak parking tu muat je untuk kancil dia , i park skjp sbb tgah tuggu oder grab . Enjoying my first karipap kentang sbb terlalu lapar. 1st she yell in the car tapi i tgok dia dh masuk parking dh pon. I pndg & ignore . i was thinking “Oh org tua” 2nd she park over another side & came directly yell . 3rd time she cross the line! lucky my fone tertkn record.

Isu yang berlaku turut meraih perhatian ramai di mana rider wanita ini turut membuat video penjelasan khas melibatkan tiga bahagian berbeza mengenai situasi yang berlaku.

Replying to @Capikkkkkk My explanation ❤

Di sebalik perkongsian dan pencerahan yang dibuat, para netizen turut berbelah bahagi mengenai tindakan pemandu Perodua Kancil yang bertindak agresif ini dengan rider Grab ini.

Menurut para netizen, rider Grab ini juga turut salah kerana memilih untuk parkir motosikal pada ruang parkir kereta. Malah, rider Grab ini menerusi sebuah video yang lain turut menunjukkan tempat beliau parkir motosikal beliau secara jelas. Berikut merupakan antara respon netizen terhadap isu yang berlaku.

Sehubungan dengan itu, adalah lebih baik sekiranya para rider yang menunggang motosikal tidak parkir pada ruang kereta bagi mengelakkan sebarang konflik yang tidak diingini.

Selain itu, memilih untuk menyelesaikan sesebuah isu dengan cara yang lebih baik mungkin pilihan yang lebih ideal berbanding memilih untuk menghina dan mencederakan seseorang individu.


Didakwa Hanya Sekadar ‘Lemak’, Pelanggan Kecewa Bayar RM20 Untuk Sup Perut Beserta Tahi

Sudah menjadi kebiasaan buat orang ramai dalam mencari makanan yang enak khususnya makanan ‘rare’. Perkara ini dikuatkan lagi sekiranya didapati sesebuah restoran ini disebut oleh orang ramai berikutan masakannya yang enak.

Dalam pada itu, lain jadinya pada kali ini menerusi sebuah perkongsian yang tular di Twitter Malaysia Most Virall di mana terdapat sebuah restoran yang menawarkan hidangan sup perut yang kurang bersih.

beli sup perut rm20. kononnya kedai tu ramai org kata sedap. jd kita pun terliur try lah beli bungkus nk makan kt rumah,time nk panaskan sup tu bau busuk. tgk2 ada 2 ketul perut bulat penuh taik call peniaga dia ckp tu lemak dlm perut, mcm lah kita ni x pandai beza lemak dgn taik pic.twitter.com/Rpi0Mssz2N

— MALAYSIA MOST VIRALL (@MALAYSIAVIRALL) May 29, 2022

Berdasarkan perkongsian, difahamkan pelanggan ini telah memesan sup perut namun apa yang beliau dapati sewaktu mahu menjamah makanan tersebut adalah terdapatnya tahi pada bahagian perut.

Beliau kemudiannya telah memaklumkan kepada pihak peniaga namun apa yang membuat beliau kecewa adalah respon peniaga berkenaan yang memaklumkan sup perut berkenaan bukanlah dipenuhi tahi sebaliknya hanyalah sekadar lemak.

Perkongsian pelanggan yang menerima sup perut beserta tahi ini nyata membuatkan para netizen berasa geli. Malah terdapat netizen yang memaklumkan sebolehnya mengelakkan diri daripada memakan organ dalaman haiwan agar situasi seperti ini dapat dielakkan.

Punya la fakap proses memasak kedai ni sampai perut pun tak cuci. Perut ni nak buat makan kena basuh dengan kapur dulu nak bagi hilang taik dalam tu, nak kena rebus dulu nak bagi hilang bau. Gila la banyak shortcut demi duit. https://t.co/PVflfyOklv

Sebab ni la aku tak makan perut lembu & organ-organ yang lain. Benda tahik lalu kot. 🤮 https://t.co/qokxoRq2Nr

— VIVA RONALDO! (@macaister) May 29, 2022

Ni la salah satu sebab kenapa aku tak suka makan dalaman haiwan. Geliii 🤮 https://t.co/c4L1C58G7P

Diharapkan agar isu seperti ini tidak lagi berulang kerana bukan sahaja membuatkan pelanggan kecewa, malah mampu mengundang kepada masalah kesihatan pelanggan dan juga masalah kepada bisnes peniaga berkenaan.

Sekitar minggu lalu, tular sebuah perkongsian di mana set nasi kandar yang disertakan dengan seketul ayam dan telur masin ini dicas RM32.65 berikutan kesilapan pengiraan.

‘Hanya Ayam Seketul Dan Telur Masin’ – Set Nasi Kandar Dicas Harga RM32.65 Didakwa Tersilap Kira

Malaysia Henti Eksport Ayam, Rakyat Singapura Panik Dan Jual Hidangan KFC Mencecah RM3.8 Juta


10 Inspirasi Ruang Tamu Dan Laluan Pintu Masuk Yang Menggembirakan

Ruang tamu dan laluan pintu masuk ataupun entryway adalah dua ruang pertama yang akan dilihat oleh tetamu yang mengunjungi rumah kita. Dua ruang ini cukup penting untuk make or break perasaan yang dibina semasa mendiami sesebuah rumah. Bayangkan, anda penat pulang dari tempat kerja, dan sejurus membuka pintu, sudah ternampak keindahan dan keselesaan ruang tamu dan entryway yang mewakili seluruh rumah. Pasti menarik, kan.

Di bawah dikongsikan 10 inspirasi untuk ruang tamu dan laluan pintu masuk oleh 2 pereka terkenal, Jonathan Adler dan Simon Doonan:

1. Entryway dengan latar belakang dinding turqoise bersama perabot berwarna putih

2. Entryway yang memaparkan cermin bercorak lengkung, meja konsol separuh bulan dan kerusi.

3. Rumah tamu dengan perabut dan dinding berwarna pastel, diberi sentuhan warna yang memecahkan kebuntuan.

BACA: Pernah Belajar Bidang Senibina Dorong Pasangan Ini Buat Dekorasi Sendiri Untuk Rumah

4. Perabot kemasan metalik dengan hiasan dan cermin berwarna emas menghiasi laluan masuk ini.

5. Ruang tamu yang seimbang dari segi warna dan bahan yang digunakan.

6. Gabungan 3 warna utama – hijau lumut, merah, dan putih disokong oleh warna-warna dan aksesori menjadikan ruang ini nampak seimbang, tetapi sedikit ‘nakal’.

7. Gabungan lama dan baru melalui elemen rustik kabinet pinggan mangkuk dan kerusi dan elemen moden cermin bulat dan kertas dinding yang bersinar di laluan masuk ini.

8. Hiasan laluan masuk menggunakan warna oren yang berani dan warna emas yang memberi kelembutan.

9. Penggunaan kertas dinding bercorak menyerlahkan lagi perabut putih dan aksesori yang digunakan.

10. Penggunaan pelbagai aksesori dan perabot menjadikan ruang ini tidak simetri, tetapi masih seimbang.

BACA Lagi: Idea Dekorasi Rumah Untuk Tahun 2015 Yang Berwarna-Warni

LIKE dan FOLLOW Vocket di Facebook serta Instagram


25 Tip Travel Ke Cebu, Filipina

Saya telah ke Cebu selama 4 hari 3 malam dan berikut sedikit tips dari saya buat anda yang merancang akan ke sana.

1. Boleh dapatkan tiket flight murah kalau penerbangan itu ditempah awal. Saya naik AirAsia dengan harga tambang RM165 pergi balik.

2. Apabila tiba di Cebu International Airport, boleh naik jeepney or grabcar untuk ke bandar.

3. Perlu menempah penginapan terlebih dahulu, ini akan memudahkan urusan anda di immigration. Jika tidak tempah, anda akan disoal bertubi-tubi dengan immigration apabila tiba di sana.

4. Declaration form juga perlu diisi terlebih dahulu di dalam flight / airport dan perlu diserahkan kepada kastam sewaktu cop passport di immigration.

5. Untuk penginapan murah, anda boleh book melalui hostelworld bagi yang berhasrat untuk travel sendirian.

6. Makanan di sana untuk breakfast / lunch or dinner boleh makan di KFC. Sebab saya check itu saja fast food yang halal untuk dimakan oleh muslim.

7. Cara pendekatan lain, boleh bawak bekalan BRAHIM atau SHARIFAH seperti kebiasaan yang boleh dibeli di MYDIN Malaysia dengan harga sekitar RM8 sekotak.

8. Currency semasa di sana adalah RM1 = 12 peso.

9. Basilica Minore Del Santo Nino (30 per entry. Ini adalah tapak peninggalan kubu perang sewaktu penjajahan sepanyol di Cebu, Filipina

10. Anda juga boleh ke Bohol, Filipina dengan menaiki bas di South bus Terminal Cebu City. Tunggu di platform 10 dan beli tiket ke Oslob dengan harga 135 peso (one way). Perjalanan ke Oslob dari Cebu City adalah selama 5 jam dengan perjalanan sejauh 130 KM.

Baca: Itinerari Dan 20 Tip Travel Solo Selama 5 Hari Ke Cebu Dan Manila

11. Untuk penginapan di Oslob, bagi yang berhasrat untuk melihat whale shark, saya cadangkan untuk menginap di SHARKY HOSTEL. Ini kerana, jarak penginapan ke whale shark hanya 100 meter sahaja.

12. Bayaran untuk melihat whale shark adalah 1000 peso selama 30 minit sahaja. Operasi ini hanya berjalan pada waktu pagi sahaja dan berakhir pada 10 pagi. Anda perlu merancang jadual perjalanan anda dengan baik untuk melihat whale shark di Oslob.

13. Boleh pergi ke Kawasan Falls dengan menyewa motosikal 500 peso sehari.

14. Perlu diingatkan, minyak di Filipina adalah mahal, 1 liter bersamaan 33.31 Peso.

15. Apabila tiba di Kawasan Falls, adalah dinasihatkan agar tidak menaiki rakit yang disediakan. Harganya 10 kali ganda lebih mahal jika dibandingkan di Inambakan Falls. Harga rakit di kawasan adalah 300 peso (sama sekali tidak relevan).

16. Bayaran masuk ke kawasan falls adalah 40 peso per pax.

17. Sebagai langkah bijak, anda boleh menaiki rakit di Inambakan Falls yang terletak 50 KM dari kawasan Falls. Perjalanan ke Inambakan Falls mengambil masa 1 jam 30 minit dengan menaiki motosikal dengan kelajuan 70KM/jam

18. Bayaran masuk ke Inambakan Waterfalls adalah 30 peso sahaja. Manakala rakit pula 30 peso. Berbaloi dan puas hati jika dibandingkan dengan kawasan Falls.

19. Untuk perjalanan pulang ke Cebu City, anda boleh menaiki bas yang sama (Ceres City) yang kekerapannya adalah 20mins sekali. Tambangnya 135 peso dengan perjalanan 5-6 jam dari Oslob.

20. Di Cebu, antara morning market yang terkenal dengan buah-buahan yang murah dan sedap adalah di Carbon Public Market.

21. Makanan yang terkenal di sana adalah mangga kering. Oleh kerana Filipina terkenal dengan mangga, saya cadangkan anda untuk merasai kelazatan mangga asli apabila berada di sana.

22. Pengangkutan mudah apabila berada di Cebu City adalah dengan menggunakan grabcar.

23. Bagi sesiapa yang minat shopping mall, boleh terus ke SM Cebu City Mall yang terkenal dan besar.

24. Untuk cederahati boleh beli di pekan Cebu.

25. Perlu diingatkan, anda perlu menyediakan 750 peso sewaktu berada di Airport sebelum penerbangan pulang ke Malaysia. Ini adalah bayaran Airport Tax. Kegagalan untuk membayar boleh menyebabkan anda disekat dan dihalang untuk melepasi immigration pulang ke Malaysia.

Baca lagi: Itinerari Bajet 5 Gadis Ke Macau, Manila Dan Cebu Selama 7 Hari


Didakwa Harga Ayam Mahal Berikutan ‘Disorok’, Pengusaha Ini Jelaskan Isu Yang Berlaku

Saya Yani. Pengalaman dalam industri ayam tidaklah banyak. Cuma sekadar 10 tahun dalam penternakan, proses, dan perniagaan ayam. Hari ini saya akan kongsikan kisah sebenar secara lengkap dan punca sejak akhir-akhir ini ayam tidak ditawarkan di pasar sehinggakan restoran KFC juga tidak mampu menjual ayam goreng.

Untuk pengetahuan, pada suatu masa dahulu, harga ayam naik dan turun. Harga bergantung kepada kos. Kos meningkat, harga naik manakala jika kos turun, harga akan turun.

Semua pengilang dedak, penternak, peniaga ayam, hidup dengan aman damai. Kemudian, pada tahun lalu, harga bahan mentah import meningkat mendadak berikutan kelemahan ringgit, kenaikan kos penghantaran antarabangsa, dan faktor bekalan

Jadinya, Harga jagung meningkat lebih 100% manakala harga kacang soya meningkat lebih 30%. Harga gandum juga turut meningkat. Semua ini, bahan-bahan yang menjadi kandungan utama dedak.

Kesemua bahan ini merupakan bahan yang diimport. Sebelum anda tanya, mengapa makanan ayam diimport, ini ceritanya. Dedak bagi ayam dihasilkan dengan tepat supaya ayam cukup nutrien supaya boleh membesar dengan maksima dan efisien dalam tempoh ditetapkan.

Paling penting, dedak mestilah makanan yang ayam suka makan. Baka-baka ayam ini kebanyakannya baka-baka import Seperti COBB, ROSS, Indian River. Ayam-ayam ini bukan makan jagung manis Cameron Highlands.

Ayam-ayam ternakan makan jagung bijirin yang tidak ditanam secara meluas di Malaysia di mana bahan-bahan ini Malaysia import dengan kadar lebih 3.9 juta metrik tan jagung bijirin. Soya pula diimport lebih 1.4 juta metrik tan setahun. Boleh kita hasilkan sebanyak tu? Boleh.

Dalam erti kata lain, bila bahan-bahan mentah ini naik harga, harga dedak meningkat. Daripada RM80/50kg kepada RM120/50kg iaitu peningkatan lebih 50%.

Bila meningkat, kos ternakan meningkat dan seperti biasa, logiknya, harga ayam meningkat dan itulah yang berlaku, sehingga 4 Disember 2021.

Harga kawalan ditetapkan pada RM9.30. Tanpa kawalan harga/subsidi kepada dedak. Sebenarnya, pengilang dedak, penternak dah lama menyerap kenaikan harga, supaya harga kepada pengguna tidak terlalu membebankan.

Bila harga kawalan ditetapkan, penternak ayam bukan kurang untung, kami rugi.
Jadi kami penternak kurangkan kemasukan ayam di ladang supaya kerugian dapat dikurangkan. Jadi sebab itulah ayam kurang.

Tiada konspirasi, tiada agenda, hanya penternak nak meneruskan kelangsungan hidup. Kemudian, harga kawalan makin turun daripada RM9.10 kepada RM8.90. Terdapat jugak pihak yang menawarkan pada harga RM8.

Penternak makin tersepit dan ada yang sudah gulung tikar. Bukan anak ayam tiada atau bermasalah tetapi siapa yang nak ternak ayam bila rugi? Selepas penternak, ramai peniaga dan pekerja dalam industri ini akan juga kehilangan pekerjaan dan sumber pendapatan.

Kami harap titik tengah dapat dicapai. Supaya industri ini dapat kekal, dan dalam masa yang sama pengguna dapat membeli makanan asas dalam harga mampu milik

Ketahui juga mengapa papan tanda Family Mart ‘sengaja’ dibiarkan berwarna hitam putih dengan klik pautan di bawah.

Ini Sebab Mengapa Papan Tanda Family Mart Di Cameron Highlands Hanya Berwarna Hitam Putih

‘Simpan Tak Rugi Jual Tak Kaya’, Yamaha 125zr Ini Diiklankan Dengan Harga Mencecah RM95,000

Kongsi ‘Review’ Menginap Selama 46 Malam Di Hard Rock Hotel, Netizen Tercengang Bila Kira Kos Penginapan


Didakwa ‘Hilang’ Ketika Misi Bantuan, Wisma Putra Sedang Kesan Ebit Liew

Spekulasi pendakwah terkenal, Ebit Liew hilang selepas melaksanakan Misi Bantuan Kemanusiaan Gaza Palestin timbul apabila akaun Facebook pendakwah itu didapati tidak lagi dikemas kini sejak 27 Mei lalu.

Kini, Kementerian Luar Negeri sedang mendapatkan perkembangan terkini mengenai Ebit Liew yang difahamkan masih berada di Gaza dalam misi kemanusiaan bagi membantu rakyat negara terbabit.

Menurut Timbalan Menteri Luar Negeri, Datuk Kamarudin Jaafar, pihaknya akan memeriksa lanjut tarikh penerbangan pulang pendakwah itu ke tanah air. Untuk pengetahuan anda, misi kemanusiaan tersebut dirancang oleh delegasi Ebit Liew itu mendapat kelulusan perjalanan dan tertakluk kepada prosedur operasi standard (SOP) semasa.

Pada Khamis yang lalu, Caprice telah berjaya menghubungi Ebit Liew yang berada di bumi Palestin. Menurutnya, Ebit Lew berada dalam keadaan keadaan baik dan mengharapkan doa semua.

Sementara itu, kami kongsikan beberapa artikel berkaitan Ebit Liew pada pautan di bawah ini.

Bukan Setakat Manusia, Haiwan Di Zoo Negara Juga Dapat Bantuan Ustaz Ebit Liew

‘Tanah Ini Milik Kami’- Jawapan Influencer Israel Dalam Live Caprice Bikin Netizen Bengang

Simpati Dengan Masalah Penduduk Selangor, Ebit Liew Beli Air Dua Lori Untuk Diagihkan


Didakwa Kedekut Letak Mentega, Lelaki Ini Luah Rasa Kecewa Dengan Kualiti Makanan OLDTOWN

Sebut mengenai kafe OLDTOWN White Coffee pasti ramai yang mengetahuinya. Berjaya berada di pasaran lebih dua dekad menyajikan pelbagai hidangan serta kopi membuatkan jenama ini kekal ikonik.

Di sebalik jenamanya yang kuat, OLDTOWN White Coffee nampaknya masih lagi tidak terlepas daripada masalah melibatkan servis. Hal ini turut dikongsikan menerusi perkongsian Facebook Ernie Chen berikutan pesanan yang diterima.

Difahamkan Ernie Chen yang berada di OLDTOWN White Coffee telah memesan Butter & Kaya Toast. Walau bagaimanapun, beliau sememangnya kecewa apabila mendapati sekadar secalit mentega disediakan pada roti hidangan beliau.

Hal ini sekaligus membuatkan beliau memilih untuk membuat teguran secara terbuka kepada pihak OLDTOWN White Coffeedi mana beliau telah menerima sokongan daripada netizen serta lebih 4,700 shares di Facebook.

Keluhan yang dibuat turut mendapat perhatian pihak OLDTOWN White Coffee di mana beliau tampil mengeluarkan kenyataan rasmi memaklumkan mereka telah mengambil langkah sewajarnya dalam menangani isu tersebut.

Sementara itu, ramai yang mengharapkan rangkaian kafe ini segera mengambil tindakan dan berubah kerana didakwa kualiti makanan yang ditawarkan semakin jatuh sejak akhir-akhir ini.


Didakwa Kenakan ‘Caj Tangkap’ Punca Harga Ayam Meningkat Dalam Pasaran

Sejak akhir-akhir ini, kecoh mengenai harga ayam yang dilihat tidak konsisten serta melambung membuatkan para pengguna serta peniaga terkesan dengan kenaikannya.

Terbaharu, tular sebuah isu yang didakwa menjadi punca kenaikan harga ayam dalam pasaran di mana terdapat peladang yang mengenakan ‘caj tangkap’ bagi setiap kilogram ayam kepada peniaga.

Hal ini secara tidak langsung mendesak para peniaga untuk menawarkan ayam pada harga yang lebih tinggi kepada para pengguna. Difahamkan kes ini telah dikesan di Terengganu menurut Kementerian Perdagangan Dalam Negeri Dan Hal Ehwal Pengguna (KPDNHEP) negeri berkenaan yang mengesan terdapat peladang yang mengenakan ‘caj tangkap’ kepada peniaga.

Menurut kakitangan awam, Mohd Shuhairy Nadlie Ngah, caj yang dikenakan pihak ladang menyebabkan harga bagi setiap kilogram ayam menjadi RM6.30 melebihi daripada harga siling yang ditetapkan iaitu RM5.60.

“Sekiranya ladang tidak mengenakan cas tambahan, mungkin harga ayam akan kembali stabil, jadi KPDNHEP perlu segera melakukan pemeriksaan di ladang bagi menyelesaikan isu ini,” katanya ketika ditemui di Pasar Chabang Tiga.

Difahamkan meskipun harga ayam ditawarkan pada harga mencecah RM12 bagi satu kilogram, para pengguna masih mendapatkannya berikutan ayam sudah menjadi keperluan utama dalam negara. Diharapkan isu ini dapat diselesaikan dalam memberi keadilan buat semua pihak sekaligus menjamin bekalan ayam dalam pasaran kembali stabil.

Filem Lightyear disahkan tidak akan ditayangkan di Malaysia selepas mempromosikan LGBT. Klik pautan di bawah untuk mengetahui lebih lanjut.

Pengedar Filem Batalkan Tayangan ‘Lightyear’ Di Malaysia Selepas Diarah Potong Adegan Promosi LGBT

‘Saya Bukanlah Mangsa Yang Baik’ – Amber Heard Akui Masih Sayangkan Johnny Depp


Didakwa Kerana Tidak Hormat ‘Senior’, Pelajar Ditumbuk Dan Diterajang Bertubi-Tubi

Siapa sangka hanya kerana perselisihan faham, pergaduhan mampu berlaku sehingga mendapat perhatian pihak polis.

Itulah yang berlaku di Sekolah Menengah Kebangsaan (SMK) Taman Melawati di mana seorang pelajar Tingkatan Tiga ditumbuk dan diterajang oleh sekumpulan pelajar senior di Trek Motocross Bukit Mar Mar, Kemensah baru-baru ini.

Kes serius yang berlaku turut mendapat perhatian Ketua Polis Daerah Ampang Jaya, Asisten Komisioner Mohd Farouk Eshak yang memaklumkan pihaknya menerima laporan semalam berhubung kejadian yang berlaku pada Isnin lalu itu.

“Pada 8 Mei jam 9.30 pagi semasa di tangga Sekolah Menengah Kebangsaan (SMK) Taman Melawati, mangsa ditumbuk di dada, dicekik dan ditendang di bahagian belakang oleh seorang pelajar lelaki Tingkatan Lima yang dikenali.

Makin berani ye budak budak zaman sekarang @PDRMsia pic.twitter.com/3HDupeJE6t

“Mangsa diugut akan disiku di bahagian muka sekiranya tidak berjumpa di Anjung Selera. Kira-kira jam 3 petang mangsa diajak oleh lima suspek ke Bukit Mar Mar, Kemensah lalu dipukul.

“Punca kejadian dipercayai disebabkan selisih faham tidak hormat antara mangsa dan sekumpulan pelajar senior Tingkatan Lima,” katanya dalam kenyataan hari ini.

Menurutnya, salah seorang suspek menumbuk muka mangsa sebanyak empat kali sambil disaksikan kira-kira 15 pelajar lain.

Difahamkan mangsa mengalami kecederaan di bahagian dahi, kepala, luka di kening kiri, rahang belakang tengkuk dan mengalami kesakitan serta lebam.

Terdahulu, kejadian itu tular selepas tiga video dimuat naik seorang pengguna Instagram memaparkan mangsa yang keseorangan hanya mampu terbaring sambil cuba melindungi dari dari terus dipukul suspek.

“Kau tak ‘respect’!,” kata salah seorang suspek sambil menumbuk kepala dan badan mangsa secara bertubi-tubi.

Mengulas lanjut, Mohd Farouk berkata semua suspek sudah dipanggil untuk membantu siasatan mengikut Seksyen 323 Kanun Keseksaan.

“Jika sabit kesalahan boleh dihukum penjara maksimum setahun atau denda sehingga RM2,000 atau kedua-dua sekali.

“Pihak polis memberi amaran dan nasihat kepada orang ramai supaya tidak terbabit dalam perbuatan sengaja mendatangkan kecederaan terhadap orang lain,” katanya.


Didakwa Ketengahkan Unsur ‘Drag Queen’, Netizen Kecewa Dengan Muzik Video Raya DSV

Setiap tahun menjelang Hari Raya Aidilfitri, pasti ada sahaja lagu raya terbaru yang diperkenalkan dengan gaya yang lebih moden dalam usaha memenuhi halwa telinga pendengar. Tahun ini juga tidak terkecuali apabila dapat dilihat beberapa artis tempatan turut melancarkan lagu raya dengan gaya yang tersendiri.

Dalam pada itu, di sebalik pelancaran lagu raya, para netizen pada kali ini telah tertumpu dengan lagu raya terbaru Dato Seri Vida yang didakwa seolah sengaja mengundang kontroversi menerusi muzik video Muah Muah Raya.

Menerusi muzik video yang baru sahaja dilancarkan pada 29 April lalu, para netizen jelas terkejut dan kecewa dengan lagu raya yang dicemarkan dengan budaya yang tidak sepatutnya tersiar di muzik video berkenaan.

Penggunaan ‘drag queen’ sebagai penari dalam muzik video berkenaan bersama Dato Seri Vida turut membuatkan para mengundang persoalan netizen dalam mengaitkan muzik video ini dengan sambutan Hari Raya Aidilfitri. Tidak kurang juga yang membandingkan lagu raya zaman dahulu dengan lagu raya zaman kini.

Berikut merupakan respon netizen terhadap muzik video Muah Muah Raya yang dilancarkan Dato Seri Vida.

Rata-rata netizen turut mengharapkan agar Dato Seri Vida menghormati Hari Raya Aidilfitri serta mengharapkan beliau tidak lagi mencemarkannya dengan budaya yang bertentangan. Diharap isu seperti ini tidak lagi berulang kerana sekaligus mampu membawa imej yang salah mengenai sambutan Aidilfitri.

Minggu ini turut menyaksikan seorang YouTuber tempatan sanggup ditaja syarikat perjudian yang sekaligus mengundang persoalan buat para netizen.

‘Tak Selidik Dulu Ke?’ – Netizen Hairan Mengapa YouTuber Ini Sanggup Ditaja Syarikat Perjudian

Mahu Elak Gangguan Penginapan Pelancong, Pulau Pinang Rancang Haramkan ‘Homestay’


Didakwa Kurang Siuman Dan Suka Pukul Rambang, Lelaki Ini Cetus Kerisauan Netizen

Insiden orang kurang siuman mengganggu ketenteraman orang awam dengan memukul pejalan kaki secara rambang bukanlah satu perkara yang asing di negara ini.

Pada hari semalam seorang pengguna Twitter telah memuat naik sebuah video pendek berdurasi 20-saat di mana ada seorang lelaki didakwa kurang siuman telah memukul orang awam secara rambang di Aeon Tebrau City, Johor Bahru.

THIS WAS THE SECOND AFTER HE PUNCHED ME ON THE FACE. HE ATTACKED OTHER PERSON AS WELL. THE SECURITY DIDNT DO MUCH AND HE WAS ESCAPED. HE CAN COME BACK HERE ANYTIME AND DO THE UNCIVILISED THING AGAIN!! FUCK IM SO MAD pic.twitter.com/SsfCoXROEu

Sebelum kejadian tersebut dirakam, lelaki itu terlebih dahulu telah menumbuk pada bahagian muka mangsa pertama secara tiba-tiba. Menurut mangsa, dia dalam perjalanan untuk menghadiri sesi temu duga pada pukul 3.00 petang.

Mangsa tidak mengalami kecederaan serius kerana sempat mengelak semasa ditumbuk lelaki itu dan pipi mangsa cuma terasa sakit sedikit, namun tiada kesan lebam atau berdarah pada bahagian pipinya.

Ciapan tersebut telah meraih perhatian ramai yang cukup bimbang tentang keselamatan mereka dan pada masa yang sama ada yang mendakwa pernah ternampak lelaki ini ditempat lain, lebih malang sekali ada juga turut pernah menjadi mangsa ‘tumbukan rambang’ lelaki tersebut.

Kat aeon tebrau mmg banyak org tak betul , hati hati siapa yg bekerja mahupun berjalan kesana

WEH I MCM NAMPAK DIA TADIIIIII SEBAB I WENT THERE TOOOOOOO TAKUTNYA 😭

— intanned (@intannuratiqahh) October 30, 2021

Omg my brother also being assaulted by this guy today. He broke my bro’s glasses and kick him. Gila ke apa dia nih?

weh this is the guy yg nak bergaduh dengan polis waktu aku dekat hsa ritu do !

And police officer tell me that whoever got hit by him, just report so they can take more faster action to find this guy and bring this guy to either hospital(if have mental illness) or to the station.

— BestPlayerMY (@Heryzuherdho1) October 30, 2021

Baru je semalam kene gan dia dia. Abis cermin mata pecah dia pijak.And kene tendang gan dia

— BestPlayerMY (@Heryzuherdho1) October 31, 2021

Menurut salah seorang mangsa lain, dia meminta orang ramai yang pernah dipukul oleh lelaki kurang siuman itu untuk membuat laporan polis bagi mempercepatkan pihak berwajib mengendalikan kes tersebut.

Tambahnya lagi, pegawai polis ada menyatakan lebih banyak laporan diterima, lebih cepat operasi untuk mencari dan menangkap lelaki tersebut, kemudian lelaki itu sama ada akan dibawa ke balai polis atau hospital (jika mempunyai penyakit mental).

Pada masa yang sama orang ramai saling mengingati antara satu sama lain agar sentiasa berhati-hati serta berwaspada sekiranya terjumpa individu seperti terbabit.

Minah Saleh yang membuat kekecohan di KLCC sekali lagi ditemui enggan memakai pelitup muka semasa berada di BSC. Hal ini turut diambil maklum oleh Khairy Jamaluddin. Baca lebih lanjut melalui pautan di bawah.

Selepas Butik Dior, Minah Saleh Tanpa Pelitup Muka Ini Buat Hal Pula Di BSC

Minah Saleh Ini Berang Kerana Dihalang Masuk Butik Mewah Tanpa Pelitup Muka Di KLCC

Dikecam Kerana Rampas ‘Parking’, Pemandu Nissan Kicks Kongsi Kisah Sebenar


Didakwa Kurus Kerana Sakit, Aishah Tampil Sekolahkan Netizen Mulut Puaka

Pada beberapa hari yang lalu, penyanyi Datuk Aishah telah memuat naik video ketika dia ‘soundcheck’ untuk satu persembahan tetapi menerima komen negatif dari netizen iaitu mendakwa dirinya sakit apabila Aishah kelihatan kurus.

Susulan itu, Aishah di Instagram miliknya telah menjelaskan keadaan dirinya yang sebenar dan menyelar segelintir netizen yang mendakwa dirinya sakit kerana fizikalnya kelihatan tidak seperti dahulu.

A post shared by Wan Aishah Wan Ariffin (@aishahjmm)

“Beberapa hari lepas I uploaded video soundcheck untuk satu persembahan minggu lepas. Memang I akui masa soundcheck tu, I tak berapa sihat dan baru balik trip. Kepenatan dari trip di mana I drive berjam2 membuatkan I kurang mood nak dress up untuk soundcheck.

“Lagipun masa tu dah mula batuk dan demam. Tapi like they say, ‘the show must go on.’ Tapi notice ramai juga yang komen sesedap jari nak taip, jenis-jenis macam ni rasanya memang patut kena maki dik Diva AA,” kata Aishah.

Tambahnya, dia juga persoalkan dan sekolahkan netizen dengan memberi pesanan agar berdiam diri jika tiada benda baik ingin ditulis daripada sakitkan hati orang lain.


Didakwa Langgar Hak Cipta, KPDNHEP Beri Amaran Kepada Penjual Android Box

Sebahagian daripada kita sedia menggunakan peranti tertentu yang dijual oleh pihak ketiga untuk menstrim konten berbayar tanpa menerusi saluran yang betul. Hal ini dikira melanggar hak cipta kerana pengkarya tidak mendapat bayaran daripada hasil kandungan yang disiarkan.

Oleh hal demikian, KPDNHEP telah mengeluarkan amaran kepada penjual supaya tidak meneruskan jualan peranti penstriman yang menyediakan kandungan tanpa kebenaran hak cipta. Kesalahan telah diperuntukan dibawah Seksyen 43AA, Akta Hak Cipta 1987.

Kesalahan menjual peranti penstriman dengan kandungan yang melanggar hak cipta boleh didenda tidak kurang RM10,000 dan tidak lebih RM200,000 atau penjara dengan tempoh tidak lebih 20 tahun atau kedua-duanya sekaligus.

Menurut laporan yang sama, sejumlah 319 laman sesawang telah disekat membabitkan 1902 kandungan yang melanggar hak cipta dimana merupakan hasil daripada program Cyber Copyright Enforcement (CYCORE). Kegiatan penjualan peranti teknologi penstriman ini sememangnya menyalahi undang-undang malah ditegah di dalam Islam.


Didakwa Langgar Lampu Merah Untuk Kejar Trip, Rider Ini ‘Terbang’ Dilanggar Honda CR-V

Penunggang perkhidmatan penghantaran makanan atau barangan yang cukup dikenali sebagai rider di kalangan orang ramai merupakan salah satu kelompok pengguna jalan raya yang sering melanggar lampu isyarat tanpa mengira keselamatan diri sendiri serta pengguna jalan raya lain.

Sebentar tadi salah seorang saksi telah berkongsi satu rakaman dashcam kemalangan yang melibatkan sebuah kereta Honda CR-V dengan rider penghantar makanan di salah satu kawasan sekitar Port Klang.

Dalam rakaman video yang sedang hangat menjadi perbualan ramai ketika ini, terdapat dua orang rider sedang melanggar lampu isyarat merah di simpang empat. Salah seorangnya berjaya ‘melintasi’ jalan raya besar tersebut.

Manakala seorang lagi rider telah dilanggar sehingga melambung oleh sebuah Honda CR-V yang tidak perasan dengan kehadirannya kerana kedudukan rider tersebut terhalang dengan sebuah Honda HR-V  yang sedang menunggu isyarat merah untuk masuk ke simpang kanannya.

Pertembungan antara kedua-dua buah kenderaan tersebut telah menyebabkan bahagian hadapan kereta Honda CR-V itu mengalami kerosakkan teruk, manakala barangan yang ada pada motosikal rider tersebut bersepah-sepah di atas jalan raya.

Rata-rata orang ramai yang melihat video rakaman kemalangan tersebut berasa simpati dengan kedua-dua belah pihak, pemilik kereta terpaksa menghantar kenderaannya ke bengkel untuk dibaiki. Manakala, rider pula terpaksa menanggung akibat buruk selepas melanggar lampu merah.

Tambah orang ramai lagi, walaupun sudah banyak kali insiden kemalangan melibatkan rider melanggar lampu merah, namun masih ada segelintir rider yang berdegil mempertaruhkan nyawa sendiri serta membahayakan keselamatan orang lain semata-mata mahu mengejar trip.

Selain melanggar lampu merah, ada segelintir penunggang motosikal mempunyai ‘tabiat’ menyelit di laluan tol sehingga menyusahkan pengguna jalan raya yang lain. Lihat aksi-aksi mereka terakam pada dashcam melalui pautan di bawah.

Netizen Geram Lihat ‘Rider’ Menyelit Di Laluan Tol Sehingga Kereta Dihempap Palang

Kereta Langgar Palang Tol, Gara-Gara Motosikal Menyelit Di Laluan ‘SmartTag’


25 Tip Travel Ke Sihanoukville, Cambodia Buat Anda Yang Ingin Ke Sana

Sihanoukville kurang di kunjungi oleh pengembara Malaysia. Sihanoukville merupakan daerah selatan Cambodia dan 4 jam perjalanan darat dari bandar Phnom Penh.

Pantai yang cantik, pulau yang indah dan aktiviti menarik wujud di Sihanoukville menjadikan daerah ini kerap di kunjungi oleh pelancong asing dari Eropah untuk merasai musim panas dan aktiviti diving di laut Sihanoukville.

Berikut tips untuk ke Sihanoukville. Saya berpeluang berkunjung ke Sihanoukville selama 6 hari 5 malam melalui route Ho Chi Minh – Sihanoukville – Siem Reap – Ho Chi Minh.

1. Trip saya pada kali ini bermula dari Ho Chi Minh. Untuk ke Sihanoukville, Cambodia anda boleh menggunakan 2 pengangkutan utama iaitu menggunakan bas (Angkor Express / 26 USD) 12 jam perjalanan dan bas akan berhenti di Phnom Penh 15 minit dan sambung ke Sihanoukville.

2. Selain bas, Cambodia Angkor Air jugak menawarkan perkhidmatan ke Sihanoukville dari Ho Chi Minh Airport. Penerbangan hanya mengabil masa 1 jam 20 minit dengan kadar tambang serendah 63 USD. Saya memilih penerbangan bagi menjimatkan masa.

3. Landing di airport. Jangan terkejut airportnya memang kecik macam ni. Tak banyak penerbangan terbang dari sini atau yang landing di sini. Airport ni hanya untuk cek imigresen sahaja.

4. Tiada ruang kafe dan kios-kios jualan sepertimana lapangan terbang lain. Ok dari airport untuk ke bandar Sihanoukville ada 2 pilihan samada menggunakan teksi ataupun van.

5. Masa perjalanan adalah 30 minit dari airport ke bandar Sihanoukville. Teksi yang boleh muat 4 orang berharga 20 USD dan van pula 5 USD seorang.

6. Lebih baik gunakan van sahaja. Murah dan masih selesa. Oh ya, di airport ada perkhimatan tukaran wang asing. Seperti yang sedia maklum Cambodia juga menggunakan matawang USD dan matawang tempatan Cambodia Reil.

7. Perkara penting yang perlu anda tahu adalah di Sihanoukville mereka tidak menerima pakai sekeping 2USD dalam urusan jual beli atau perkhidmatan dengan alasan bank tempatan tidak menerima sekeping 2 USD.

8. Jadi rugi bila kita ada 2 USD dan tidak boleh di gunakan. Hotel atau bilik di Sihanoukville degan serendah RM40 semalam boleh di dapati sekitar bandar Sihanoukville.

9. Antara pantai-pantai yang cantik dan terkenal dia sekitar Sihanoukville adalah pantai Serendipity, pantai Victory dan pantai Otres.

Kesemua pantai ini tidak jauh dari bandar Sihanoukville. Jadi anda perlu memilih hotel yang berhampiran degan pantai-pantai ini bagi memudahkan anda berjalan ke sana.

Sambil lepak-lepak tengok matahari terbenam, takkan nak duduk tengok saja. Haha korang boleh lepak kat kedai sekitar Serendipity Beach ni minum jus dengan harga 3 USD.

10. Oh ye yang best kalau dah ada di sekitar pantai ini rugi kalau tak cuba makanan laut yang segar di jual di sekitar pantai.

Saya sempat mencuba anak lobster berharga 2 USD dapat 2. Memang sedap dan manis. Masih segar.

11. Kepada penggemar aktiviti diving. Boleh la ambil boat di jeti Serendipity dan menuju ke pulau Koh Rong. Cadangan bermalam semalam di pulau. Banyak chalet-chalet dan bilik-bilik di sediakan di sekitar pulau Koh Rong.

12. Sekitar bandar Sihanoukville ni banyak kedai-kedai yang tawarkan pakej ke pulau Koh Rong dan aktiviti diving. Hanya perlu pandai pilih.

13. Untuk makanan halal di sini tiada dan lebih baik korang sedia bawa makanan siap-siap sebelum ke sini. Tapi kalau macam makanan laut bakar-bakar tu boleh je makan kalau korang tak rasa was-was.

14. Saya jugak sempat cuba local pizza Sihanoukville. Saiznya besar. Boleh makan 3 orang. Oder la pizza seafood and sayuran. Ini antara pizza yang terkenal kat sini.

15. Untuk memudahkan saya pusing sekitar Sihanoukville saya sewa motor. Sehari 5 USD. Sewa hari ni pulang besok waktu yang sama. Boleh je nak sewa tuk-tuk.

16. Banyak kat tepi jalan tapi kena pandai tawar la harga. “Golden lion” ni lokasi di tengah bandar Sihanoukville. Lokasi biasa orang bergambar bila sampai sini. Apa sejarah Golden Lion ni pun saya tak pasti sebab tak sempat tanya orang tempatan situ. Haha.

17. Kalau korang ada banyak masa di Sihanoukville boleh la pergi ke Kbal Chhay Waterfall 16KM dari bandar Sihanoukville dan Ream National Park 18 KM dari bandar Sihanoukville.

18. Keseluruhannya Sihanoukville selamat untuk di lawati. Orang-orang tempatan di sini juga peramah. Scam tu ada cuma di bahagian bila tuk-tuk dan pakej untuk bot dan diving ke pulau. Kena pandai pilih harga.

19. Paling penting rancang percutian korang ke sini pada bulan dan musim yang betul. Kerana kalau terkena musim hujan dan ombak kuat, nampaknya ber hu hu dalam bilik hotel sahaja.

20. Habis hari saya di Sihanoukville. Saya sambung perjalanan ke bandar Siem Ream. Menggunakan penerbangan Cambodia Ankor Air. Masa 1 jam 10 minit. Motif utama saya ke bandar Siem Reap tak lain tak bukan Angkor Wat.

21. Tiket masuk ke Angkor Wat 20 USD untuk pass 1 hari. Ini adalah harga tetap. Saya sewa tuk-tuk untuk 1 hari 15 USD (harga tetap) dan tuk-tuk ni boleh minta dari hotel. Mereka akan sediakan.

22. Kebiasaannya orang akan datang ke kawasan Angkor Wat ni untuk shoot gambar waktu sunrise dan sunset. Jadi nak tengok sunrise kena la bangun awal pagi masih gelap.

Baca: Cara Ke 3 Lokasi Menarik Di Vietnam Selain Ho Chi Minh Dan 6 Tip Travel Untuk Rujukan

23. Sambung pusing kawasan Angkor hingga lewat petang untuk buru sunset pula di sekitar Angkor. Kawasan Angkor ni memang luas dan besar. Banyak tinggalan temple yang unik.

24. Dari satu temple ke temple lain tak mungkin boleh anda berjalan kaki. Jadi memang perlu untuk sewa tuk-tuk 1 hari. Pastikan juga korang bawa bekal air dan makanan siap-siap dari hotel. Air bawa botol besar.

Agak letih dan haus dengan cuaca musim panas. Sangat berbaloi untuk melawat angkor ni kerana korang akan rasa kagum dengan keunikan tinggalan sejarah dan seni bina mereka.

25. Saya pulang ke bandar Ho Chi Minh dari Siem Reap menggunakan bas untuk merasa pengalaman 12 jam perjalanan di dalam bas dan lalui jalan darat mereka. Tiket bas 26 USD. Bas selesa dan ada tandas di belakang. Macam bas express di Jepun jugak dan penumpang akan di beri roti dan air mineral setiap seorang.

Sihanoukvilledan Siem Reap saya tinggalkan dengan membawa kenangan manis.

Baca lagi: Itinerari Kami Travel 12 Hari Ke Cambodia Dan Vietnam Dengan Bajet RM1300 ‘All In’


Didakwa Langgar SOP, Individu Berpelukan Ketika AJL 36 Dikompaun

Pada hari Ahad lalu, Anugerah Juara Lagu 36 (AJL 36) telah berlangsung di Pusat Dagangan Dunia (WTC) dan menobatkan lagu Pelukan Angkasa sebagai juara.

Terbaharu, seramai tujuh individu termasuk penganjur majlis AJL 36 telah dikompaun RM7,000 oleh pihak polis kerana didapati melanggar prosedur operasi standard (SOP) Pelan Pemulihan Negara (PPN) Fasa 4.

Menurut Timbalan Ketua Polis Daerah Dang Wangi, Superintendan Naazron Abdul Yusof, berkata tujuh individu itu dikompaun RM1,000 seorang mengikut Peraturan 17 (1) Peraturan-Peraturan Pencegahan dan Pengawalan Penyakit Berjangkit (Langkah-Langkah Di Dalam Kawasan Tempatan Jangkitan) PPN 2021.

Tambahnya, pihak polis mengesan sekumpulan individu sedang berpelukan ketika majlis tersebut apabila gambar mereka dimuat naik sebuah portal berita. Kesalahan itu dikesan kerana tidak mematuhi penjarakan fizikal dan semua individu berkaitan dipanggil bagi membantu siasatan kesalahan sebelum tawaran kompaun dikeluarkan.

Malah, Naazron turut menasihati orang ramai supaya terus mematuhi SOP yang ditetapkan oleh Majlis Keselamatan Negara (MKN) dalam memutuskan rantaian wabak Covid19.

Sementara itu, kami kongsikan beberapa artikel berkaitan pelanggaran SOP pada pautan di bawah ini.

Peguam Ini Jelaskan Mengapa Wujud Perbezaan ‘Layanan’ Buat Individu Yang Melanggar SOP

Layanan Dua Darjat, Pelajar Matrikulasi Langgar SOP Kena Saman Tanpa Siasatan RM1,500


Didakwa Lari Bayar Hutang, Mawar Karim Nafikan Dan Dedah Difitnah Individu Digelar ‘S’

Sebelum ini, usahawan Mawar Karim didakwa cuba melarikan diri daripada membayar hutang sebanyak RM720,000 dan juga berdepan pengisytiharan bankrap selepas meminjam sejumlah wang berkenaan daripada seorang sahabatnya.

Menurut laporan, Mawar didakwa meminjam wang sahabatnya bagi tujuan modal perniagaan tetapi gagal menyelesaikan hutang dalam masa ditetapkan. Oleh itu, notis tuntutan bayaran telah dihantar kepada Mawar tetapi tiada jawapan.

Susulan isu tersebut, Mawar menafikan sekeras-kerasnya dakwaan tersebut dan menegaskan bahawa dirinya difitnah oleh individu bergelar ‘S’. Tambahnya, ‘S’ cuba cari pasal dan membuat cerita buruk tentang dirinya seperti yang tular di media sosial.

“Wahai S, tak habis-habis lagi buat cerita fitnah pasal saya. Tahun lepas pasal SJR, cukup setahun pasal lari hutang, tiba-tiba mai bankrupt pulak dah.” ujar Mawar

Malah, Mawar juga mengatakan tindakan ‘S’ ini hanya mahu memalukan namanya dan ini bukanlah kali pertama dirinya difitnah sedemikian rupa. Bukan itu sahaja, Mawar mengatakan orang ramai mengenali individu yang bergelar ‘S’ itu.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Buffet IKEA Kembali Sehingga 29 April, Ini Seleksi Menu Yang Tersedia Buat Para Pelanggan

Tali Putus Ketika Promosi Secara ‘Live’, Netizen Persoalkan Kualiti Pelitup Muka Jovian


Didakwa Lebih Hebat Berbanding ChatGPT, Microsoft Memperkenalkan Bing Dengan Integrasi AI Terkini

Microsoft hari ini mengorak langkah dengan memperkenalkan kemaskini pada carian Bing mereka dengan mengintegrasikan kecersasan buatan yang dikuasakan teknologi OpenAi terkini.

Difahamkan teknologi Open Ai jauh lebih baik berbanding ChatGPT sedia ada. Microsoft dilihat menggunakan sokongan ChatGPT dan GPT-3.5 untuk menguasakan enjin carian Bing tersebut. Hal ini sekaligus menjadikan carian di Bing lebih pantas dan tepat.

Malah pengalaman pada Bing dilihat lenih baik memandangkan ChatGPT hanya terhad kepada data sehingga tahun 2021 sahaja. Sementara pada Bing, ia boleh menawarkan informasi yang lebih terkini.

Dengan langkah ini, ia sekaligus membenarkan enjin carian Bing memaparkan hasil carian dan jawapan yang lebih bagus kepada pengguna selepas ini. Pengguna juga boleh bertanyakan sejumlah persoalan dan menerima jawapan yang besesuaian menerusinya.

Menariknya, Bing juga bakal memaparkan pautan sumber pada penghujung sesuatu info atau perkongsian untuk membolehkan pengguna mencari maklumat lanjut. Buat masa ini, Bing generasi baharu hanya ditawarkan untuk pengguna terpilih dan tersedia pada versi dekstop sahaja.

Bersama pengenalan pada Bing, Microsoft juga turut memperkenalkan integrasi kecerdasan buatan OpenAi ini pada pelayar web Microsoft Edge. Terdapat ruangan tambahan pada bahagian tepi untuk memudahkan multi-tugasan secara serentak.

Sejak kemunculan ChatGPT, ciri kecerdasan buatan menjadi fokus utama bagi syarikat teknologi gergasi. Dijangkakan lebih banyak integrasi bakal diperkenalkan untuk memudahkan urusan pengguna pada masa kelak.


Didakwa Mahu Lalu Secara Percuma, Pemandu Honda Ini Nekad Rempuh Palang Tol

Sebut sahaja jenama Honda, pasti orang ramai terbayangkan kisah-kisah ‘perangai’ pelik dan aneh pemandu-pemandu kereta jenama Jepun tersebut.  Sebelum ini seorang pengguna jalan raya berjaya menghentikan sebuah Honda City daripada mendapat tol percuma.

Pada pagi tadi pula seorang pengguna Plaza Tol Semenyih terkejut dan mendakwa sebuah Honda HR-V meluru laju mengikuti belakangnya kerana tidak mahu membayar tol di laluan tersebut.

A post shared by VOCKET Car Club (@vocketcarclub)

Lebih memeranjatkan lagi apabila kita dapat lihat pemandu Honda tersebut nekad merempuh palang tol terbabit walaupun palang tersebut sudah mula turun untuk menutup laluan.

Video dashcam yang merakam kejadian terbabit pada pukul 9.00 pagi tadi telah menyebabkan orang ramai mengecam tindakan pemandu itu yang hampir-hampir melanggar kereta di hadapannya.

Please help me RT !!! Kereta belakang cucuk dekat Plaza Tol Semenyih, a successful attempt pulak tu 😡😤 pagi pagi dah buat kerja tak senonoh. To anyone yang tahu kat mana boleh report the owner of this car, please help ! Just happened this morning 😡😡😡😡 pic.twitter.com/PNY6pP11Zz

— Shaaaaaaa 🏴🏴🏴🏴🏴 (@shahidatul4297) September 26, 2021

Palang tu patut hentak kuat lagi biar terhempuk sampai ke kepala driver. https://t.co/OjL17TSQkR

— 🏴 frost (@juniperrrrrrrrr) September 26, 2021

Apa guna pakai H tapi tol pun takleh bayar😌 https://t.co/qNx442oi4x

You tak akan selamat bro. Tunggu je surat daripada firma peguam panel bagi syarikat konsesi tol ni sampai depan rumah 😏 https://t.co/rivLtNdmlq

— Ain Razali 🏴 (@AIN__RAZALI) September 26, 2021

Kejadian seperti kerap kali berlaku dan terakam pada dashcam sejak-sejak hari ini. Tidak dapat dipastikan apa penyebab semakin ramai pengguna jalan raya semakin nekad untuk mengelak membayar tol saban hari.

Diharapkan agar pihak-pihak konsesi tol dapat tampil memberikan jalan penyelesaian serta keadilan buat pihak membayar tol dan pihak mengelak bayar tol.

Pada akhir bulan lalu, beberapa buah kenderaan berjaya menghentikan kereta dibelakang mereka daripada menggunakan tol secara percuma. Anda boleh lihat pada pautan-pautan di bawah.

Orang Ramai Puas Hati Lihat Honda City ‘Kantoi’ Tak Lepas Menyelit Mahu Elak Bayar Tol

Wanita Ini Puas Dapat Halang Proton Waja Daripada Redah Tol Secara Percuma


Didakwa Mahu Rai Tahun Baharu Di Langkawi, Geng Motosikal ‘Disambut’ Polis Terlebih Dahulu

Setelah hampir dua tahun tiada acara sambutan tahun baharu diadakan ekoran penularan wabak COVID-19, pada akhir tahun ini kita dapat lihat orang ramai mengambil peluang keluar menuju ke pusat-pusat peranginan sekitar tanah air.

Terbaharu, tular satu video di TikTok menunjukkan sekumpulan pemuda ditahan oleh sepasukan polis sejurus kapal mereka naiki sampai di jeti pelabuhan. Setiap daripada mereka perlu menolak keluar motosikal masing-masing daripada kapal dan berbaris untuk pemeriksaan.

♬ original sound – Nashril Rosli – Nashril Rosli

Menurut info dikongsikan oleh sumber kepada The Vocket, ‘geng motosikal’ ini berlepas menaiki kapal dari Kuala Perlis menuju ke jeti pelabuhan di Tanjung Lembung, Pulau Langkawi. Mereka dipercayai dalam perjalanan untuk bercuti dan pada masa sama mahu menyambut ‘acara tahun baharu’ di pulau bersejarah tersebut.

Hantaran video TikTok telah mendapat pelbagai reaksi daripada pengguna media sosial yang rata-ratanya tumpang simpati dengan kumpulan motosikal tersebut ditahan sejurus sampai di jeti perlabuhan.

Tambah orang ramai lagi, pasukan polis begitu cekap dengan membuat perancangan rapi sehingga tiada siapa boleh terlepas daripada pemeriksaan besar-besaran yang dilakukan di jeti pelabuhan tersebut.

Info tambahan yang dikongsikan oleh sumber lagi, terdapat satu lagi kumpulan motosikal akan sampai di jeti pelabuhan di Tanjung Lembung pada lewat petang nanti.

Diharap agar semua urusan kumpulan-kumpulan motosikal semasa pemeriksaan polis ini di permudahkan dan mereka dapat menyambut tahun baharu mengikut SOP yang ditetapkan oleh kerajaan.

Jika anda tidak tahu, ‘Abang Viva Viral’ kini sudah membuka akaun TikTok rasmi untuk kemas kini aktiviti bantuan yang dilakukannya. Baca lebih lanjut melalui pautan di bawah.

Kurang 24 Jam Buka Akaun TikTok, ‘Abang Viva Viral’ Raih Lebih 100,000 Pengikut

Didakwa Langgar Lampu Merah Untuk Kejar Trip, Rider Ini ‘Terbang’ Dilanggar Honda CR-V

Keselamatan Bas Dipertikai Kerana Bergerak Senget, Netizen Tampil Beri Penjelasan


Didakwa Mampu Hindari Penyakit, Sabun ‘COVVID’ Ini Dijual RM29 Sebuku?

Selain hand sanitizer, sabun mandi atau sabun tangan juga menjadi salah satu barangan yang laris di musim penularan wabak COVID-19 ini.

Ini susulan daripada saranan pihak bertanggungjawab yang mengatakan mencuci tangan dengan sabun mampu untuk menghindari daripada jangkitan virus berbahaya.

Dek kerana populariti sabun yang meningkat, ada juga pihak yang dilihat untuk cuba menangguk di air keruh ketika musim wabak yang melanda dunia seperti dilaporkan netizen di media sosial.

“Sabun 999 harga RM2 ni cuma dia tukar kotak je. Jual balik RM29.90.

“Pastu siapa beli? Yaaa, korang yang bahlol semua ni lah pegi beli. 2020 dah ni,” kata seorang netizen di Facebook.

Melalui kiriman tersebut, mereka mendedahkan terdapat syarikat tempatan yang cuba mengaut keuntungan dengan menjenamakan semula sabun yang pada asalnya dijual dengan harga RM2 sahaja.

Syarikat ini didakwa hanya menukar kotak sabun tersebut kepada kotak yang baharu dan menggunakan terma COVID-19 sebagai tarikan mereka.

Dakwa netizen lagi, sabun yang dijenamakan semula itu sebelum ini hanya dijual dengan harga RM2.

Semakan kami di laman e-dagang Lazada pula mendapati sabun yang didakwa dibungkus semula itu hanya dijual serendah RM2.30.

Bagaimanapun, setelah ia ditukar kotak pembungkusannya, ia dijual dengan harga asal sehingga RM29 sebuku.

Semakan kami di laman e-dagang itu bagaimanapun mendapati sabun itu kini menerima potongan harga dan dijual dengan harga diskaun RM9.90 untuk sebuku.

Menjual sabun mandi waima sabun tangan yang mampu membunuh bakteria adalah tidak salah. Malah ia adalah satu tindakan yang bagus memandangkan negara kita dan seluruh dunia dilanda wabak COVID-19.

Bagaimanapun, menjenamakan sabun dengan perkataan COVVID yang hampir sama dengan nama rasmi wabak berbahaya COVID-19 ini dikhuatiri akan menimbulkan kekeliruan dalam kalangan pengguna terutamanya mereka yang mempunyai sumber terhad dalam isu berkaitan kesihatan.

Walaupun ada netizen yang berkongsi apa yang kelihatan seperti press release daripada pihak syarikat mengenai isu ini, namun semakan kami di laman sesawang dan Facebook mereka gagal untuk menemui penjelasan itu.

Menurut ‘press release’ itu, mereka mengakui sabun yang dijual adalah sabun ‘rebrand’ atau dijenamakan semula.

“Ya sabun ini adalah daripada kilang yang sama tetapi formulasi telah di ‘upgrade’ lebih baik,” tulis kenyataan tersebut.

Mengenai harga pula, pihak mereka memaklumkan tidak menjual dengan ‘harga sedemikian’ iaitu RM29 dan hanya dijual dengan harga RM7 untuk jualan runcit dan RM6 untuk jualan borong.

Bagaimanapun, seperti yang kami nyatakan terdahulu, semakan mendapati sabun ini dijual dengan harga RM9.90 seunit selepas diskaun.

Manakala harga asal yang diletakkan pula sebelum ‘dipotong’ adalah RM29.90 seunit.

Bagaimana pula pendapat anda mengenai perkara ini. Adakah patut sabun ini dijenamakan dengan nama yang hampir sama dengan nama rasmi wabak yang sedang menular di seluruh dunia sekarang ini?

Atau mereka patut lebih bertanggungjawab dan bersama-sama mengelakkan kekeliruan terutama ketika tempoh kawalan pergerakan sedang dilakukan di negara kita?

Baca perkongsian kami mengenai situasi semasa COVID-19 di dalam dan luar negara ketika ini. Klik pautan di bawah untuk membaca.

PM Rayu Rakyat Malaysia ‘Stay At Home’ Untuk Putuskan Rantaian COVID-19

Minum Air Untuk Hapuskan COVID-19 Adalah Mitos – Dr Amalina

Penularan COVID-19 Membimbangkan, Australia Tutup Sempadan 6 Bulan Mulai Semalam


Didakwa Mampu Pulihkan Strok, Rawatan ‘Terapi Lampu’ Ini Undang Persoalan Netizen

Seperti ramai sedia maklum, penyakit strok sememangnya sebuah penyakit yang serius. Pesakit strok seringkali cuba mendapatkan rawatan dalam usaha untuk pulih semula daripada penyakit yang dialami.

Di sebalik pelbagai usaha yang ditawarkan pada ketika ini baik dari segi rawatan moden atau tradisional, tular sebuah video di TikTok @cikaufa3 baru-baru ini yang mendakwa sebuah rawatan yang dinamakan sebagai light therapy atau terapi lampu yang mampu memulihkan pesakit strok sepantas 2 jam rawatan sahaja.

Menerusi video yang dikongsikan, dapat dilihat para pesakit sedang baring mendapatkan rawatan menerusi terapi lampu daripada sebuah pusat. Malah, ‘testimoni’ yang dikongsikan menjelaskan terdapat pesakit yang mampu pulih dalam tempoh yang singkat antara yang membuatkan ‘rawatan’ ini mendapat perhatian.

Sementara itu, perkongsian video terapi lampu daripada pusat ini nyata menerima pelbagai persoalan di kalangan netizen. Terdapat netizen yang mempersoalkan keberkesanan terapi lampu ini manakala terdapat netizen yang berpendapat tidak salah mencuba untuk sekadar ikhtiar. Berikut merupakan respon netizen terhadap terapi lampu ini.

Sehubungan dengan itu, orang ramai dinasihatkan untuk berhati-hati dalam memilih sesebuah rawatan agar tidak terjerumus kepada rawatan yang melibatkan scam serta menelan kos yang tinggi.

Minggu ini turut menyaksikan seorang netizen yang berkongsi keluarganya telah diambil kesempatan oleh seorang individu yang menjalani rawatan lampu biru yang didakwa mampu menyembuhkan kanser.

Ikuti juga isu yang sedang trending sepanjang minggu ini dengan klik pautan di bawah.

Mat Saleh Mampu Bertutur Pelbagai Bahasa Mengalah Bila Wanita Ini ‘Kecek Kelate’

Jijik Dan Memalukan, Pengantin Merah Padam Apabila Kawan-Kawan Beri Hadiah Tidak Senonoh


Didakwa Manipulasi Dan Tipu Wani Chomel, Ini Penjelasan Aliff Syukri

“[…] Awak nak saman saya? Kerja lah adik Wanie sayang oi.

“Dah boleh jalan carilah rezeki. Orang lain kerja siang malam pagi petang dik cari rezeki untuk keluarga, awak nak harap duit bantuan sampai bila?”

Itu antara respon yang diberikan usahawan kosmetik Aliff Syukri Kamarzaman selepas seorang gadis tampil membuat pendedahan dan tuntutan terhadapnya pada semalam.

Terdahulu, gadis berkenaan yang dikenali sebagai Wani Chomel atau nama sebenarnya Nurul Airawani Nazira Ibrahim mengadakan sidang media pada semalam dan mendakwa dirinya tertipu dengan seorang usahawan kosmetik berhubung kontrak yang ditandatangani sebelum ini.

Wanie sebelum ini dilaporkan telah dilantik sebagai duta produk pelangsingan badan dan perlu menjalani pembedahan di bahagian perut terlebih dahulu. Selepas pembedahan tersebut dilakukan, beliau kemudiannya menandatangani kontrak berhubung perjanjian berkenaan.

“Bagaimanapun saya tidak menerima sebarang bentuk bantuan seperti yang telah dijanjikan.

“Lebih menyedihkan apabila saya cuma menerima ‘upah’ kurang daripada RM1,000 selepas terlibat dengan penghasilan kandungan video tentang produk pelangsingan badan,” katanya seperti dipetik Kosmo.

Mengulas mengenai dakwaaan itu di Instagram, Alif Syukri bagaimanapun menjelaskan dia sebelum ini telah menanggung kos yang berkaitan sepanjang Wanie menerima rawatan berkenaan.

Kos itu menurutnya termasuklah membayar jurulatih terapi, perbelanjaan makan-minum dan juga tempat tinggal tanpa meminta sebarang pembayaran daripada Wanie sebelum ini.

Tidak mahu perkara berkenaan diceritakan daripada sebelah pihak, Alif dalam hantarannya yang terdahulu memaklumkan akan membuat penjelasan lanjut mengenai perkara itu pada Isnin ini.

Jelasnya, beliau akan menjawab semua persoalan yang timbul dan dengan semua maklumat yang terdapat dalam perjanjian dan ‘bukannya separuh-separuh seperti yang dibaca’.

“Saya simpan segalanya dari hari pertama saya berjumpa beliau, tunggu penjelasan saya Isnin nanti jam 2 petang.

“Ikut hati nak jawab juga hari ini tapi tak ada persediaan dari segi masa. Biar anda sendiri menilai, katanya di Instagram.

Baca juga perkongsian perkembangan semasa yang lain daripada kami sebelum ini melalui pautan di bawah.

Kecoh Bergaduh Rebut Pelanggan Di Plaza Low Yat, 42 Individu Ditahan Polis

Laman ‘Myvi Buat Hal Apa Hari Ini?’ Jadi Medan Kongsi Gelagat Myvi Di Jalanan

Tidak Hormati Privasi Pengguna, Usaha ‘Streamer’ Ini Cari Jodoh Dikecam Netizen


Didakwa Masih Belum Dapatkan Vaksin Walaupun Satu Dos, YB KJ Tampil Jelaskan Perkara Sebenar

Umum tahu Menteri Kesihatan Malaysia, YB Khairy Jamaluddin sememangnya sangat aktif dalam mensyorkan kepada orang ramai untuk mendapatkan dua dos suntikan vaksin beserta dos penggalak dalam usaha membendung penularan COVID-19.

Dalam pada itu, kecoh pada hari ini di media sosial apabila terdapat seorang pengguna yang mengongsikan status vaksinasi YB Khairy Jamaluddin yang masih belum mendapatkan suntikan dos vaksin walaupun satu dos menerusi carian di laman web vaksin COVID-19.

YB @Khairykj tgh viral ni.. Jwb sikit pic.twitter.com/NBRKOoQHEh

Dakwaan yang dibuat nyata mengejutkan pelbagai pihak mengetahui YB KJ muncul antara individu terawal Malaysia mendapatkan suntikan dos Sinovac.

Dalam pada itu, YB Khairy Jamaluddin menerusi akaun Twitter beliau tidak mengambil masa yang panjang bagi menjelaskan perkara sebenar di mana beliau sudah selesai mendapatkan dua dos suntikan vaksin beserta dos penggalak.

Beliau juga turut memaklumkan laman web vaksin COVID-19 tidak lagi aktif dan dikemas kini sejak dari Oktober 2021 sekaligus menjelaskan punca status vaksinasi beliau tidak tertera pada laman web berkenaan.

Terdapat screenshot status vaksinasi saya daripada laman web vaksincovid yang tular. Butiran tersebut tidak tepat kerana laman web ini tidak lagi aktif & dikemas kini sejak Okt 2021. For the record, saya menerima dos 1 Sinovac pada 18/3, dos 2 pada 8/4 & booster Pfizer pada Sep. pic.twitter.com/XinosTdakI

— Khairy Jamaluddin 🇲🇾🌺 (@Khairykj) January 6, 2022

YB KJ juga menerusi ciapan beliau turut memaklumkan secara jelas tarikh pengambilan vaksin, jenis vaksin beserta bukti bergambar bagi mengelakkan segala kekeliruan. Penjelasan yang dibuat dengan pantas secara tidak langsung turut memberi pencerahan kepada netizen status vaksinasi Menteri Kesihatan ini.

Tular pada minggu ini apabila seorang kanak-kanak dilaporkan terpaksa menjalani pembedahan kecemasan gara-gara tertelan paku yang tersedia pada Nasi Paku.

Angkara Trend ‘Nasi Paku’, Seorang Kanak-Kanak Terpaksa Jalani Pembedahan Kecemasan

Peniaga Yang Jual Bungkusan Makanan Guna Paku Atau Dawai ‘Stapler’ Bakal Didenda RM10,000


Didakwa Membuat Hantaran Berbaur Fitnah, SM Faisal Saman Caprice Isu Emilia Hanafi

Sebut mengenai Caprice pasti ramai yang mengenalinya begitu juga dengan Datuk SM Faisal SM Nasimuddin Kamal yang merupakan seorang ahli perniagaan yang terkenal.

Situasi dua individu ini dilaporkan baru-baru ini dilaporkan menjadi tegang apabila Datuk SM Faisal memfailkan saman terhadap Caprice berhubung isu hantaran berbaur fitnah yang dibuat selebriti tersebut di laman Instagram mengenai kes Emilia Hanafi.

Difahamkan Datuk SM Faisal telah memfailkan saman di Mahkamah Sesyen menerusi Tetuan Akberdin & Co pada 15 Ogos lalu dengan menamakan Caprice atau nama sebenarnya Ariz Ramli sebagai defendan.

Menerusi dokumen yang diperoleh, Datuk SM Faisal pada 27 Jun lalu memaklumkan Mahkamah Tinggi Syariah di sini memerintahkan Emilia Hanafi ayng merupakan bekas isterinya menjalani hukuman penjara tujuh hari kerana gagal mematuhi perintah komital mahkamah.

Plaintif mendakwa insiden itu kemudian dimanipulasikan oleh pihak-pihak tertentu dengan niat mala fide atau niat jahat tanpa sebarang rujukan atau klarifikasi daripada pihak plaintif.

Bukan itu sahaja, plaintif turut memaklumkan defendan dengan niat sama turut mengherdik, mencemuh dan memburukkan plaintif atau Mahkamah Syariah dengan memuat naik video atau hantaran melalui Instagramnya pada 28 Jun lalu.

“Posting itu mendapat publisiti meluas kerana defendan mempunyai lebih kurang 1.5 juta pengikut di Instagram beliau. Bahkan sehingga tarikh pemfailan tindakan saman ini di mahkamah, posting fitnah tersebut dilihat atau mendapat like daripada 14,500 orang,” kata Datuk SM Faisal.

Menurut Datuk SM Faisal, tindakan Caprice itu menyebabkan beliau berasa tertekan dari segi emosi selain cemuhan dan gangguan daripada pihak-pihak yang ada kaitan atau menyokong kempen untuk menjatuhkan beliau.

Membuat hantaran secara tersurat dan tersirat seolah menampakkan beliau sebagai lelaki yang kejam dan disamakan dengan orang Yahudi serta ayah zalin atau jahat kepada anak-anak antara yang dilakukan defendan.

Sehubungan dengan itu, Datuk SM Faisal menerusi peguam beliau telah menghantar surat tuntutan bertarikh 7 Julai 2022 berkenaan hantaran fitnah tersebut yang mana antara lain menuntut penarikan balik, permohonan maaf, namun defendan gagal menenuhi tuntutan plaintif.

Justeru plaintif memohon suatu perintah injunksi mandatori terhadap defendan untuk mengeluarkan atau memadamkan hantaran fitnah tersebut yang diterbitkan, dimuat naik, disebarkan atau disiarkan yang mengandungi kenyataan-kenyataan fitnah terhadap plaintif.

Datuk SM juga difahamkan turut menuntut suatu injunksi kekal menghalang Caprice sama ada oleh dirinya sendiri, sekutunya, ejennya atau sesiapa sahaja daripada memuat naik, menyebarkan, menyiarkan,menerbitkan, mengedarkan atau menghebahkan dengan apa cara sekalipun.

Menurut Peguam Datuk SM Faisal, Datuk Akberdin Abdul Kader ketika dihubungi Kosmo memaklumkan tarikh pengurusan kes seterusnya bakal ditetapkan pada 14 Oktober ini.

A post shared by Tiger of AlQuds (@capricedaddycap)

Sementara itu, Caprice menerusi perkongsian di Instagram memaklumkan beliau tidak gentar dengan saman yang dikemukan serta memilih untuk terus membantu lebih ramai mangsa.

“Insya-Allah saya akan sentiasa membantu mangsa-mangsa yang minta tolong di luar sana. Kami tidak akan berhenti atau berdiam diri,” respon Caprice selepas diminta memadam video berkaitan kes tersebut di akaun media sosial.

Beliau juga dilihat turut berkongsi semula video yang membuatkan beliau difailkan saman sekaligus menunjukkan pendirian beliau terhadap kes yang melibatkan Datuk SM Faisal dan Emilia Hanafi ini.


25 Universiti Ini Dikatakan Antara Kampus Tercantik Di Dunia

Belajar di universiti yang memiliki rekabentuk unik, cantik dan suasana yang damai pastinya membuatkan fikiran kebih mudah menerima ilmu.

Baru-baru ini BuzzFeed telah meminta komuniti BuzzFeed menyenaraikan universiti yang memiliki suasana dan pemandangan menarik dari seluruh dunia dan inilah hasilnya.

Baca: Gadis Berusia 14 Tahun Ini Sudah Mendapat Beberapa Tawaran Daripada Universiti, Semuanya Disebabkan Hobinya

Baca lagi: Pendidikan Universiti Ubah Nasib Pelarian Ini

LIKE dan FOLLOW Vocket di Facebook serta Instagram